
 讜讻讬 转讬诪讗 讛讗 驻砖讬讟讗 诇讬讛 讚讗讬谞讜 讬讜讚注 诇诪讞讜转 讘住讜祝 讙' 讗祝 注''驻 砖讛讜讗 谞讝讻专 诇砖讗讜诇 注讬讚讬 诪讻讬专讛 讚专讙讬诇讜转 讛讜讗 讟驻讬 诇砖讻讜讞 诪讞讗讛 讘住讜祝 讻诇 讙' 讗''讻 讘诇讗 专讘 讛讜谞讗 驻砖讬讟讗 讚讗讬谉 诪讞讝讬拽讬谉 讜讬''诇 讚讗讬 诇讗讜 专讘 讛讜谞讗 诪诪讛 砖诪注诪讬讚讬谉 讗驻讜讟专讜驻讜住 诇谞讻住讬 讬转讜诪讬谉 讗讬谉 诇讛讜讻讬讞 讚讗讬谉 诪讞讝讬拽讬谉 讚讗驻讬诇讜 诪讞讝讬拽讬谉 诇讗 讞讬讬砖讬谞谉 砖诪讗 讬讞讝讬拽 讚讘''讚 诇讗 讬讘专专讜 讻讬 讗诐 谞讗诪谉 讗讜 诪砖讜诐 讚讬讚注 诇诪讞讜转 讘住讜祝 讻诇 讙' 讻讚驻专讬砖讬转 讗讘诇 诪讚讗诪专 专讘 讛讜谞讗 讗讬谉 诪讜专讬讚讬谉 拽专讜讘 讗''讻 讞讜砖砖 诇专诪讗讜转 讜讙诐 讗讬转 诇讬讛 讚诇讗 讬讚注 诇诪讞讜转 讘拽专讜讘 讜诇讜诪专 砖讚讛 讝讜 砖诇 讗讘讬 讜诇讗 讛讙讬注 诇讞诇拽讱 讗诐 讻谉 讘谞讻专讬 谞诪讬 诇讗 讬讚注 诇诪讞讜转 讜诇讻讱 讗讬谉 诪讞讝讬拽讬谉 讜讗''转 讻诪讜 砖讬砖 诇讜 诇讚注转 讜诇讜诪专 诇谞讻专讬 诇砖讗讜诇 注讬讚讬 诪讻讬专讛 讻诪讜 讻谉 讬讛讬讛 诇讜 讚注转 诇讜诪专 诇拽专讜讘讜 讗讬讬转讬 专讗讬讛 砖讝讛 讛讙讬注 诇讞诇拽讱 讜讬''诇 讚讙讘讬 拽专讜讘 住讘讜专 砖讗讜诪专 讗诪转 砖讛专讬 砖诇 讗讘讬讛诐 讛讬讛 讛砖讚讛 讜诇讗 讗住讬拽 讗讚注转讬讛 诇讜诪专 讗讬讬转讬 专讗讬讬讛 讗讘诇 诇谞讻专讬 诪住讬拽 讗讚注转讬讛 诇诪讬诪专 讗讬讬转讬 专讗讬讬讛 注讬讚讬 诪讻讬专讛: 诇讗 砖谞讗 注讘讬讚 注讬讟讚讗 诇讗 诪讞转讬谞谉. 讜讗''转 讚讘讞''讛 (讘''讘 讚祝 讻讟: 讜砖诐 讚''讛 讗讘诇) 讗诪专讬谞谉 注讟讚讗 拽诇讗 讗讬转 诇讛 讜讬''诇 讘讬转讜诪讬诐 讛讞诪讬专讜 讬讜转专: 讚诇诪讗 砖讻讬讘讗 住讘转讗. 讜讗''转 讛讗 讚转谞谉 驻专拽 讻诇 讛讙讟 (讙讬讟讬谉 讚祝 讻讞. 讜砖诐 讚''讛 讜讛谞讬讞讜) 讛诪讘讬讗 讙讟 诪诪讚讬谞转 讛讬诐 讜讛谞讬讞讜 讝拽谉 讗讜 讞讜诇讛 谞讜转谞讬谉 诇讛 讘讞讝拽转 砖讛讜讗 拽讬讬诐 讜讬''诇 讚住讘转讗 讛讙讬注讛 诇讙讘讜专讜转 讚讛转诐 讗诪专讬谞谉 讻讬 讛讙讬注 诇讙讘讜专讜转 讞讬讬砖讬谞谉 讗讱 拽砖讛 讚讘住诪讜讱 讗诪专讬谞谉 讛诇讻讱 驻诇讙讗 讬讛讘讬谞谉 诇讗讞转讗 转专讬 转诇转讬 讛讜讛 诇讛 诇诪讬转讘 讚讗驻讬诇讜 砖讻讬讘讗 住讘转讗 诪住转诪讗 讘专转讗 诇讗 砖讻讬讘讗 讚诇讬讻讗 诇诪讬诪专 讚讘专转讗 谞诪讬 讛讙讬注讛 诇讙讘讜专讜转 讚讗诐 讻谉 住讘转讗 讗讬转驻诇讙讗 讜转讜 诇讬讻讗 诇诪讬讞砖 讚诇诪讗 砖讻讬讘讗 讻讚讗诪专 讘讙讬讟讬谉 (砖诐) 讻讬讜谉 讚驻诇讙 驻诇讙 讜讬''诇 讚讙讘讬 讙讟 讚讜拽讗 讗诪专讬谞谉 讘讞讝拽转 砖讛讜讗 拽讬讬诐 诪砖讜诐 注讬讙讜谞讗 讜讻谉 讘砖讘讬诇 讗讻讬诇转 拽专讘谉 讜转专讜诪讛 讗讘诇 讛讻讗 讗讚专讘讛 讛讞诪讬专讜 讘谞讻住讬 讬转讜诪讬诐 诇讛讞讝讬拽 讛住讘转讗 讜讘专转讗 讘诪转讛 讚讗诪专讬谞谉 诇注讬诇 讚讗驻讬' 讘注讘讬讚 注讬讟讚讗 诇讗 诪讞转讬谞谉 讗注''讙 讚讗讬转 诇讛 拽诇讗 讗讬 谞诪讬 讛讻讗 砖谞砖讘讜 讞讬讬砖讬谞谉 讟驻讬 讚诇诪讗 诪转讜 诇驻讬 砖注砖讜 诇讛诐 讬住讜专讬谉: 诪讜拽诪讬谞谉 诇讬讛 讗驻讜讟专讜驻讜住. 讜讗诐 转讗诪专 讜讛讗 讗讬谉 诪讜专讬讚讬谉 拽讟谉 诇谞讻住讬 砖讘讜讬 讜诪住转诪讗 讗驻讬' 注诇 讬讚讬 讗驻讜讟专讜驻讜住 讚讛讗 诪砖诪注 讚讗讬 讜讚讗讬 诇讗 砖讻讬讘讗 住讘转讗 讛讜讛 讬讛讘讬谞谉 讻诇 谞讻住讬 诇讗讞转讗 讜讗诪讗讬 谞讜拽讬 驻诇讙讗 诇讬谞讜拽讗 注诇 讬讚讬 讗驻讜讟专讜驻讜住 讗诇讗 讜讚讗讬 讘讻诇 注谞讬谉 讗讬谉 诪讜专讬讚讬谉 拽讟谉 讚讻讬讜谉 砖讛拽讟谉 讗讚讜谉 讛讗驻讜讟专讜驻讜住 讗讜诇讬 讬砖诪注 诇拽讟谉 砖诇讗 诇讞专讜砖 讜砖诇讗 诇讝专讜注 讜讬''诇 讚讛讗 讚拽讗诪专 驻诇讙讗 诪讜拽诪讬谞谉 诇讬讛 讗驻讜讟专讜驻讜住 诇讬谞讜拽讗 诇讗 诇讗讻讜诇 讻诇 讛驻讬专讜转 讻讚讬谉 拽专讜讘 讛讬讜专讚 诇谞讻住讬 砖讘讜讬 讗诇讗 砖讬砖诪讜专 讛讗驻讜讟专讜驻讜住 讻讚讬谉 讗专讬住 讘讞讝拽转 住讘转讗 讜讬转驻专谞住 讛拽讟谉 诪讝讛 讜讝讛 讟讜讘 诪诇转转诐 诇讗讞转讗 砖转讗讻诇 讻诇 讛驻讬专讜转 讞谞诐 讻讚讬谉 拽专讜讘 讛讬讜专讚 诇谞讻住讬 砖讘讜讬: 砖讬爪讗 讘诇讗 讞转讬诪转 讝拽谉. 讛讜讗 讛讚讬谉 讗诐 讬爪讗 讘讞转讬诪转 讝拽谉 讚讗讬谉 谞讗诪谉 诇讜诪专 砖讛讜讗 讗讞讬讜 讚讗''讻 诇讗 砖讘拽转 讞讬讬 诇讻诇 讘专讬讛 讛注砖讬专讬诐 砖讻诇 讗讞讚 讬讗诪专 讗谞讬 讗讞讬讱 讜注讜讚 讚讛讗 转谞谉 讘驻' 讬砖 谞讜讞诇讬谉 (讘''讘 讚祝 拽诇讚.) 讛讗讜诪专 讝讛 讗讞讬 讗讬谞讜 谞讗诪谉 讗诇讗 讛讻讗 诪专讬 讘专 讗讬住拽 诇讗 讛讬讛 讟讜注谉 讘专讬 讗诇讗 诇讗 讬讚注谞讗 诇讱 讜诇讻讱 讗诐 讬爪讗 讘讞转讬诪转 讝拽谉 讗讬谞讜 谞讗诪谉 讻讬讜谉 砖讗讬谞讜 诪讻讞讬砖讜 讗诇讗 讗诪专 诇讗 讬讚注谞讗 诇讬讛: 讝讬''诇 讗转 讗讬讬转讬 住讛讚讬 讚诇讗讜 讗讞讜讱 讛讜讗. 讜讗''转 讜讻讬 讻诇 讗讚诐 注砖讬专 讗诇诐 讬爪讟专讱 诇讛讘讬讗 注讚讬诐 砖讗讬谉 讛转讜讘注讜 讗讞讬讜 讜讬''诇 讚砖讗谞讬 讛讻讗 砖讗讜转讜 讗诪专 砖讬砖 诇讜 注讚讬诐 讜讬专讗讬诐 诇讛讙讬讚 讗''诇 专讘 讞住讚讗 砖讬注砖讛 注诪讛诐 砖讬注讬讚讜 讜诪专讬 讘专 讗讬住拽 讗''诇 住讜祝 住讜祝 讚讛砖转讗 谞诪讬 讬注讬讚讜 砖拽专 诪讬专讗转讬 讜讬讗诪专讜 砖讗讬谞讜 讗讞讬讜 讗讜 讬讗诪专讜 砖讗讬谞诐 讬讜讚注讬诐 讗注''驻 砖讬讜讚注讬谉 讜诪砖谞讬 转专转讬 诇讗 注讘讚讬 讞讚讗 砖讬砖转拽讜 诪诇讛注讬讚 讜讞讚讗 砖讬砖拽专讜 讜讬讗诪专讜 讗讬谉 讗谞讜 讬讜讚注讬诐 讗讜 砖讬讗诪专讜 讗讬谞讜 讗讞讬讜: 

专讘讬谞讜 讞谞谞讗诇

讜诪讚拽诪讚讬讬拽 专讘讗 诪砖诪注转讬讛 讚专讘 讛讜谞讗 砖"诪 讛讬诇' 讻专讘 讛讜谞讗 讜讛谞讬 诪讬诇讬 讘诪拽专拽注讬 讗讬谉 诪讜专讬讚讬谉 拽专讜讘 诇谞讻住讬 拽讟谉 讗讘诇 诪注讜转 讜诪讟诇讟诇讬 讗诐 讛讬讛 讛拽专讜讘 谞讗诪谉 诪讜专讬讚讬谉 讗讜转讜 讜讻讱 讗诪专讜 讛讙讗讜谞讬诐 讚讘诪讟诇讟诇讬 诇讗 讞讬讬砖讬谞谉 诇拽专讜讘. 讜注讜讚 诪诪注砖讛 讚讛讛讬讗 住讘转讗 讚讛讜转 诇讛 转诇转 讘谞转讗 讗讬砖转讘讗讬 住讘转讗 讜讞讚讗 讘专转讗 讜诪转讛 讞讚讗 诪转专转讬 讘谞转讗 讚讗讬砖转讬讬专讜 讜砖讘拽讗 讬谞讜拽讗. 



讜砖诪注讜 讚砖讻讬讘讗 住讘转讗 讗诪专讬 转讬诇转讗 讬讛讘讬谞谉 诇讘专转讛 讚讛讬讗 讞讜诇拽讗讛 讜转讬诇转讗 讬讛讘讬谞谉 诇讬谞讜拽讗 讚讛讬讗 讞讜诇拽讗 讚讗讬诪讬讛 讜讗讬讚讱 转讬诇转讗 讗讬诪讜专 讘专转讛 讚谞砖讘转 讘讞讬讬讛 讛讬讗 讜讛讜讬谞谉 诪讞转讬 讛谞讬 拽专讜讘讬谉 讘讞讜诇拽讗 诪讬讛讜 讞讚 诪讬谞讬讬讛讜 讛讜讗 讬谞讜拽讗 讜讗讬谉 诪讜专讬讚讬谉 拽讟谉 诇谞讻住讬 砖讘讜讬 讛讬诇讻讱 诪讜拽诪讬谞谉 讗驻讜讟专讜驻讗 诇讚谞拽讗 砖讛讜讗 讞爪讬 讛砖诇讬砖 砖讛讬讛 专讗讜讬 诇讛讬讜转 讘讬讚 讛讬谞讜拽讗 讜诪讬讙讜 讚诪讜拽诪讬谞谉 讗驻讜讟专讜驻讗 诇讛讗讬 讚谞拽讗 诪讜拽诪讬谞谉 谞诪讬 讗讗讬讚讱 讚谞拽讗. 讛讗讬 诪注砖讛 讚讬讬拽讗 讻砖诪讜讗诇 讜讻专讘 讛讜谞讗:




诪专讬 讘专 讗讬住拽 讗转讗 诇讬讛 讗讞讗 诪讘讬 讞讜讝讗讬 讗诪专 诇讬讛 诇讗 讬讚注谞讗 诇讱 讗讬讬转讬 住讛讚讬 讚讛讜讗 讗讞讜讛. 讗诪专 诇讬讛 专讘 讞住讚讗 讝讬诇 驻诇讜讙 讘讛讚讬讛 讗驻讬' 讘驻专讚讬住讬 讜讘讜住转谞讬 讚砖转诇转 讚讛讗讬 讗讞讜讱 讛讜讗 讜讗讬谉 诪讜专讬讚讬谉 拽专讜讘 讘谞讻住讬 拽讟谉 讜砖诇讗 讘专砖讜转 讬专讚转 诇驻讬讻讱 讗讬谉 砖诪讬谉 诇讱 讻讗专讬住 讗讘诇 拽专讜讘 诇谞讻住讬 讙讚讜诇 讻讬 讛讗讬 讙讜讜谞讗 砖诪讬谉 诇讜 讻讗专讬住. 讜讻谉 谞诪讬 讗讬 讬讚注 讚讗讬转 诇讬讛 讗讞讬 讝注讬专讬 讜诪砖讘讞 讛砖讘讞 诇讗诪爪注 讚转谞谉 讛谞讬讞 讘谞讬诐 讙讚讜诇讬诐 讜拽讟谞讬诐 讜讛砖讘讬讞讜 讛讙讚讜诇讬诐 讗转 讛谞讻住讬诐 讛砖讘讬讞讜 诇讗诪爪注 讜讻谉 讗诪专 专讘讗:






专诪讘"谉

讛讗 讚讗诪专 专"讞 砖驻讬专 拽讗诪专 诇讱 讚讻转讬讘 讜讬讻专 讬讜住祝 讜讙讜'. 拽砖讬讗 诇谉 诇诪讛 诇讬讛 诇诪讬诪专 讛讗讬 讟注诪讗 讜讗驻砖专 诪砖讜诐 讚讬讚注 专讘 讞住讚讗 讚砖拽专讗 讜讗诇诪讗 讛讜讗 讜讘注讬 诇诪拽谞住讬讛 讗诇讗 砖讗诪专 讘讛讗 诪讬诇转讗 诇讗 诪砖拽专 讚讻转讬讘 讜讬讻专 讬讜住祝 讜讙讜' 讜讗讬谉 讻讗谉 讗讚诐 砖诪讻讬专讜 讻讚讬 砖讬讗诪专 诇讜 讜讛讜讗 诇讗 讬讚注 讘讛 诪注讜诇诐, 讜讻谉 驻讬专砖"讬 讝"诇 讜讗讬谉 讝讛 专诪讗讜转:





专砖讘"讗

讜讛讗 讚讗诪专讬谞谉 讚讗讬 注讘讜讚 注讟专讗 诇讬转 诇谉 讘讛. 诇讜诪专, 讚讻讬讜谉 讚注讘讜讚 注讟专讗 拽诇讗 讗讬转 诇讬讛 讗讬讝讛 拽专拽注 讛讙讬注 诇讞诇拽 讛拽讟谉, 讜诪讜讚讬注讬谉 讗转 讛拽讟谉 诇讗讞专 砖讬讙讚讬诇. 讜讗住讬拽谞讗, 讚讗驻讬诇讜 注讘讜讚 注讟专讗 讗讬谉 诪讜专讬讚讬谉, 诪砖讜诐 讚讗讬谉 讝讜讻专讬谉 讗讬讝讛 诪谉 讛谞讻住讬诐 讛讙讬注讜 诇讝讛 讜讗讬讝讛 讛讙讬注讜 诇讞诇拽 讛拽讟谉, 讜讗祝 讝讛 讗讬谉 诪讜讚讬注讬谉 讗转 讛拽讟谉 讜诇讗 讬讚注 诇诪讞讜讬讬 讘讬讛, 讻诇讜诪专 诇注专注专 注诇讬讜.



讗讬谉 诪讜专讬讚讬谉 拽专讜讘 诇谞讻住讬 拽讟谉. 讻转讘 讛专讬"祝 讝"诇 诪砖诪讬讛 讚专讘 爪诪讞 讙讗讜谉 讝"诇, 诪注讜转 拽讟谉 诪诪谞讬谉 注诇讬讛诐 讗驻讬诇讜 拽专讜讘, 讚讗诪专讬谞谉 (诇拽诪谉 讘讘讗 诪爪讬注讗 注, 讗) 诪注讬讬谞讬谉 讗讬谞讬砖 讚诪注诇讬 讜砖驻讬 谞讻住讬, 讜诇讗 驻诇讜讙 专讘谞谉 讘讬谉 专讞讜拽 诇拽专讜讘, 讜讗祝 专讘 讛讜谞讗 讚讗诪专 诇讗 拽专讜讘 诇谞讻住讬 拽讟谉, 讘诪拽专拽注讬 拽讗诪专 讜诇讗 讘诪注讜转, 讛讬诇讻讱 诪注讜转 拽讟谉 讬讛讘讬谞谉 讗驻讬诇讜 诇拽专讜讘讬诐, 注"讻. 讜拽专拽注讜转 谞诪讬 讚讗讬谉 诪讜专讬讚讬谉 诇讛谉 拽专讜讘, 讻转讘 讛专讗讘"讚 讝"诇 讚讚讜拽讗 讻砖讛讜讗 讞诇讜拽 诪诪谞讜 讜讗讬谉 谞讝讜谞讬谉 讜诪转驻专谞住讬谉 讘讬讞讚, 讗讜 讗驻讬诇讜 诇讗 讞诇拽讜, 讻诇 砖讛拽讟谉 讗讬谞讜 谞讬讝讜谉 讜诪转驻专谞住 注诐 讛拽专讜讘, 讗讬谉 诪讜专讬讚讬谉, 讙讝专讛 砖诪讗 讬讗诪专 讞诇拽谞讜 讜讝讛 讘讗 诇讞诇拽讬, 讜讻讚诪讜讻讞 诪注砖讛 讚诪专讬 讘专 讗讬住拽 讚注讚讬讬谉 诇讗 讞诇拽讜, 讜诪驻谞讬 砖诇讗 讛讬讛 诪转驻专谞住 注诪讜 讗诪专 专讘 讞住讚讗 讚诇讗 谞讞转 讘专砖讜转 讚讗讬谉 诪讜专讬讚讬谉 诇谞讻住讬 拽讟谉, 讗讘诇 讻诇 讝诪谉 砖诇讗 讞诇拽讜 讜讛诐 诪转驻专谞住讬诐 讬讞讚 诪谉 讛讗诪爪注 讘讞讝拽转 讛讗讞讬谉 讜讛砖讜转驻讬谉 专砖讗讬谉 讛讙讚讜诇讬诐 诇讬专讚 讜诇讛砖讘讬讞, 讜讗诐 讗诪专讜 诇讘讬转 讚讬谉 专讗讜 诪讛 砖讛谞讬讞 诇谞讜 讗讘讬谞讜 讛砖讘讬讞讜 诇注爪诪谉, 讻诇讜诪专, 谞讜讟诇讬谉 讘讞诇拽 讗讞讬讛诐 讻讗专讬住 讻诇 讝诪谉 砖讛谉 讝谞讬谉 讜诪转驻专谞住讬谉 讬讞讚, 讜诪砖讜诐 讻讱 谞讜转谞讬谉 诇讛谉 讘讬转 讚讬谉 专砖讜转 诇讬专讚 诇谞讻住讬诐 讜诇讛砖讘讬讞 诇注爪诪谉, 讜诪注砖讛 讚住讘转讗, 诪砖讜诐 砖讗讬谉 讛拽讟谉 诪转驻专谞住 讬讞讚 注诐 讘专转讛 讚讗砖转讗专讛, 讗诇讜 讚讘专讬 讛专讘 讝"诇 讜讚讘专讬诐 谞讻讜讞讬诐 讛诐.



讛讗 讚讗诪专 专讘讗 诪讙讜 讚诪讜拽诪讬谞谉 讗驻讜讟专讜驻讗 诇讚谞拽讗 诪讜拽诪讬谞谉 讗驻讟专讜驻讗 诇讗讬讚讱 讚谞拽讗. 转诪讬讛 诇讬, 诇转讬诇转讗 讚讬谞讜拽讗 谞诪讬 诇讜拽讬 讗驻讟专讜驻讗, 讚讛讗 讘注诇诪讗 谞诪讬 讗驻讟专讜驻讗 诪讜拽诪讬谞谉 诇谞讬拽讜讬, 讚讘讬转 讚讬谉 讗讘讬讛谉 砖诇 讬转讜诪讬诐 诇讞讜砖 诇讛驻住讚 谞讻住讬讛诐 讜诇诪谞讜转 注诇讬讛谉 讗驻讟专讜驻讗, 讛诇讻讱 诇讜拽讬 讗驻讟专讜驻讗 诇转讬诇转讗 讚讬谞讜拽讗 讜诇讗讬讚讱 转专讬 讚谞拽讬. 讜讬"诇, 讚转讬诇转讗 讚讬谞讜拽讗 讗讬 谞讞讬转 诇讬讛 讬谞讜拽讗 注讚 讚诪讜拽诪讬谞谉 注诇讬讛 讗驻讟专讜驻讗 诇讬转 诇谉 讘讛, 讗讘诇 讘讛讗 诇讗 谞讞讬转 诇讬讛 讻诇诇, 讗诇讗 讚讜拽讗 讘讬讚 讗驻讟专讜驻讗 诪讜拽诪讬谞谉 诇讬讛, 诇讬谞讜拽讗 诇讗 讬讛讘讬谞谉. 讗讬 谞诪讬, 讗驻砖专 讚讛讗 讬谞讜拽讗 诇讗讜 拽讟谉 诪诪砖 讛讜讛, 讗诇讗 讚注讚讬讬谉 拽讟谉 讛讬讛 砖诇讗 讛讬讛 专讗讜讬 诇诪谞讜转讜 讘砖诇 讗讞专讬诐.



讗诪专 诇讬讛 诇讗 讬讚注谞讗 诇讱, 讗转讗 诇拽诪讬讛 讚专讘 讞住讚讗, 讗诪专 诇讬 砖驻讬专 拽讗诪专 诇讱, 讚讻转讬讘 讜讬讻专 讬讜住祝 讗转 讗讞讬讜 讜讛诐 诇讗 讛讻讬专讜讛讜. 讗讬讻讗 诇诪讬讚拽, 诇诪讛 诇讬讛 诇专讘 讞住讚讗 诇讛讗讬 讟注诪讗, 讛讗 讜讚讗讬 [讚讬谞讗] 拽讗诪专 诇讬讛, 讚讗诐 讗诪专 讚诇讗 讬讚注 诇讬讛, 讚诇讬转讬 专讗讬讛 讚讗讞讜讛 讛讜讗, 讜讗驻讬诇讜 讛谞讬讞讜 讘讞转讬诪转 讝拽谉, 讜讗讬讛讜 谞诪讬 诪讗讬 拽讗 诪转专注诐 (谞诪讬) [诪讬谞讬'] 拽诪讬讛 讚专讘 讞住讚讗. 讜讬"诇, 讚诪砖讜诐 讚讛讜讛 诪讜讞讝拽 讘讙讘专讗 讗诇诪讗 讜砖拽专讗, 讛讜讛 拽讘讬诇 诪讬谞讬讛 拽诪讬讛 讚专讘 讞住讚讗 诇讜诪专 讚诪讞诪转 专诪讗讜转讜 讛讜讛 讟注讬谉 讻讱, 讜讗讛讚专 诇讬讛 专讘 讞住讚讗 讚讘讟注谞讛 讝讜 诇讗 诪谞讻专 讚专诪讗讜转 拽讗诪专, 讚讻讬讜谉 讚讛谞讬讞讜 讘诇讗 讞转讬诪转 讝拽谉 讛讗 讙专诪讗 诇讬讛, 讚讻转讬讘, 讜讬讻专 讬讜住祝 讗转 讗讞讬讜 讜讛诐 诇讗 讛讻讬专讜讛讜.
讜驻讬专砖 专砖"讬 讝"诇, 讚诪专讬 讘专 讗讬住拽 讛谞讬讞讜 诇讛讗讬 讗讞讗 讘诇讗 讞转讬诪转 讝拽谉, 讜诇讜诪专 讚诪讞讝讗 讞讝讗 诇讬讛 讘拽讟谞讜转讜 讜讘诇讗 讞转讬诪转 讝拽谉, 讜讘讜讚讗讬 讛讻讬谉 诪砖诪注, 诪讚讗诪专 诇讬讛 专讘 讞住讚讗 砖驻讬专 拽讗诪专 诇讱 讚讻转讬讘 讜讬讻专 讬讜住祝 讗转 讗讞讬讜 讜讛诐 诇讗 讛讻讬专讜讛讜, 讚讗诇诪讗 讗讬讛讜 谞诪讬 诪砖讜诐 讚讛谞讬讞讜 讘诇讗 讞转讬诪转 讝拽谉 讛讜讗. 讜注讜讚, 讚讗讬 诇讗 讬讚注 诇讬讛 讻诇诇 诪讗讬 拽讘讬诇 (诪讬谞讬讛) [注诇讬讛 拽诪讬讛] 讚专讘 讞住讚讗. 讗诇讗 讚拽砖讬讗 诇讬, 诪讚讗诪专 讗讘讬讬 讘住诪讜讱, 讛转诐 讬讚注讬 讜拽讗 诪讞诇讬 讛讻讗 诪讬 讬讚注 讚谞讬讞讜诇, 讻诇讜诪专, 讚诇讗 讬讚注 讚讗讬转 诇讬讛 讗讞讗 讘讬 讞讜讝讗讬 讻诇诇. 讜讻讬 转讬诪讗 讚砖诪注讜 讘讜 砖诪转 讛讜讛, 讜诇讗 讬讚注 诇讬讛 讛砖转讗 拽讗诪专, 诇讗 讛讬讗, 讚讗诐 讻谉 诪讗讬 拽讗诪专 专讘 讞住讚讗 讜注讜讚 拽讟谉 讛讬讛 讜讗讬谉 诪讜专讬讚讬谉 拽专讜讘 诇谞讻住讬 拽讟谉, 讗讟讜 拽讟谉 砖谞砖讘讛 讜砖诪注讜 讘讜 砖诪转 讗讬谉 诪讜专讬讚讬谉 拽专讜讘 诇谞讻住讬讜, 讛讗 讜讚讗讬 讻讬 讛讬讻讬 讚讗讬谉 诪讜专讬讚讬谉 拽讟谉 诇谞讻住讬 砖讘讜讬 讻砖诇讗 砖诪注讜 讘讜 砖诪转, 讻讬 砖诪注讜 讘讜 砖诪转 诪讜专讬讚讬谉, (讗讬谉) 讛讻讬 谞诪讬 诪讜专讬讚讬谉 拽专讜讘 诇谞讻住讬 拽讟谉 讻砖砖诪注讜 讘讜 砖诪转, 讗注"驻 砖讗讬谉 诪讜专讬讚讬谉 讻砖诇讗 砖诪注讜 讘讜 砖诪转. 讜砖诪讗 谞讗诪专 讻讬 诇讟注谞转讜 讚诪专讬 拽讗诪专, 讻诇讜诪专, 讛讗 拽讗诪专 讚诇讗 讬讚注 诇讬讛, 诇讜诪专 砖砖讻讞 诇讗讞专 砖谞驻专讚 诪砖诐. 讜讻讬 转讬诪讗 讗诐 讻谉 讛讬讻讬 诪讛诪谞讬谞谉 诇讬讛 讚讛讗 专诪讗讛 讛讜讗, 讬"诇 讚讞讝拽讛 诇讗 诪砖拽专 讘讛讗, 讚讗讬 讬讚注 诇讬讛, 诇讘讬 讚讬谞讗 讛讜讛 讗讝讬诇 讜讛讜讛 诪转谞讛 讘驻谞讬 讘讬转 讚讬谉 诇讜诪专 专讗讜 诪讛 砖讛谞讬讞 诇谞讜 讗讘讬谞讜 讛专讬 讗谞讬 注讜砖讛 讜讗讜讻诇, 讚转谞谉 讛转诐 讘驻专拽 诪讬 砖诪转 (讘"讘 拽诪讙, 讘) 讚讛砖讘讬讞讜 诇注爪诪谉. 讜讗讬谞讜 诪讞讜讜专 讘注讬谞讬 注讚讬讬谉, 讚诪诇转讗 讚诇讗 砖讻讬讞讗 讛讬讗 讻诇诇 讚诪讬 砖讬砖 诇讜 讗讞 讘诪讚讬谞转 讛讬诐 讜专讗讛讜 砖讬讛讗 砖讜讻讞 诇讘住讜祝 诇讙诪专讬 砖诇讗 讛讬讛 诇讜 讗讞, 讜砖诪讗 诪专讬 讛讬讛 讟讜注谉 砖诇讗 讛讬讛 讘讬 讞讜讝讗讬 诪注讜诇诐 讜诇讗 讬讚注讜 讻诇诇, 讜讻讬 拽讗诪专 诇讬讛 专讘 讞住讚讗 诇讛讗讬 讗讞讗 砖驻讬专 拽讗诪专 诇讱 讚讻转讬讘 讜讬讻专 讬讜住祝 讗转 讗讞讬讜, 诇讚讘专讬讜 拽讗诪专 诇讬讛, 讗祝 诇讚讘专讬讱 讚讗诪专转 讚诪讬讚注 讬讚注 诇讱 讜讗讬讛讜 讛讜讛 讘讬 讞讜讝讗讬, 讗驻讬诇讜 讛讻讬 讗驻砖专 讚讛砖转讗 诪讬讛讗 诇讗 讬讚注 诇讱, 诪砖讜诐 讚讘讗转 讘讞转讬诪转 讝拽谉.



 讛讻讬 讙专住讬谞谉 讜讛讻讬 讗讬转讗 讘诪拽爪转 讛谞讜住讞讗讜转: 讗诪专讬 诇讬讛 讝讬诇 讗讬讬转讬谞讛讜. 讻诇讜诪专, 讗讬讬转讬谞讛讜 诇讛谞讬 住讛讚讬 讚拽讗 讟注讬谉 讛讗讬 讚讗讬转 诇讬讛, 讜诇讗 讙专住讬谞谉 讝讬诇 讗讬讬转讬 住讛讚讬, 讚讗注"讙 讚讙讘专讗 讗诇诪讗 讛讜讗, 诇讗 诪讝讚拽拽讬谉 诇讬讛 诇讗转讜讬讬 住讛讚讬 讚诇讗讜 讗讞讜讛 讛讜讗, 讚讗诐 讻谉 诇讗 砖讘拽转 讞讬讬 诇讻诇 讗诇诐 讚讟注谞讬 注诇讬讛 讜讬爪讟专讱 诇讗转讜讬讬 住讛讚讬 讜诇讗 诪砖讻讞, 讗讘诇 讛谞讬 讚拽讗 讟注讬谉 讘注诇 讚讬谞讬讛 讚讬讚注讬 讘讛住讚讜转讬讛, 讛谞讛讜 讛讜讗 讚诪爪专讻讬谞谉 诇讬讛 诇讗转讜讬讬, 讜诇讗 谞专讗讛 讻谉 诪讚讘专讬 专砖"讬 讝"诇.



讚转谞谉 讛砖讘讬讞讜 讙讚讜诇讬诐 讗转 讛谞讻住讬诐 讛砖讘讬讞讜 诇讗诪爪注. 讜讗注"讙 讚讗住讬拽谞讗 讛转诐 (讘"讘 拽诪讙, 讘) 讚讚讜拽讗 讘讛砖讘讬讞讜 谞讻住讬诐 诪讞诪转 谞讻住讬诐, 讗讘诇 讛砖讘讬讞讜 诪讞诪转 注爪诪谉 讛砖讘讬讞讜 诇注爪诪谉, 诪专讬 讘专 讗讬住拽 谞诪讬 诪讜讞讝拽 讛讜讛 讚诇讗 讛讜讛 诇讬讛 谞讻住讬 讗讞专讬谞讬 讗诇讗 讛谞讬 讚砖讘拽 讗讘讜讛, 讜诪讬谞讬讬讛讜 讛讜讛 讗讙专 讗讙讬专讬 讜诪砖讘讞 诇讛讜 诇谞讻住讬诐, 讜讛讬讬谞讜 讚诇讗 讘注讗 诪讬谞讬讛 讗诐 诪谞讻住讬 讚讬讚讬讛 注讘讚 讗讬 诪谞讻住讬 讚讗讘讜讛, 讜讛讬诇讻讱 讛砖讘讬讞 诇讗诪爪注. 讗诇讗 讚讗讻转讬 诇讗 谞讬讞讗 诇讬, 讚讗诐 讻谉 诪讗讬 拽讗诪专 讗讘讬讬 讛讻讗 讚诇讗 讬讚注 讚谞讬讞讜诇, 讜讗讬 讗砖讘讞讜 谞讻住讬 诪讞诪转 谞讻住讬 诪讚讬谞讗 讛砖讘讬讞讜 诇讗诪爪注, 讜诪讛 诇谞讜 讜诇诪讞讬诇转讜. 讗讘诇 专砖"讬 讝"诇 讻转讘, 讚专讘 讞住讚讗 诇讗 住讘讬专讗 诇讬讛 讛讻讬谉, 讗诇讗 讗驻讬诇讜 讛砖讘讬讞讜 谞讻住讬诐 诪讞诪转 注爪诪谉 讛砖讘讬讞讜 诇讗诪爪注. 讜诪讛 砖诪讞拽 专砖"讬 讝"诇 讙专住转 讛住驻专讬诐 讜讗诪专 讚诇讗 讙专住讬谞谉 讜讻谉 讗诪专 专讘讛, 砖讗讬谉 讝讜 砖讟转 讛讙诪专讗 诇讛讘讬讗 讚讘专讬 讛讗诪讜专讗讬诐 住讬讜注 诇诪砖谞讛, 讜注讜讚 讚专讘讛 转诇诪讬讚 讛讬讛 诇专讘 讞住讚讗, 讜诇讗 讬讗诪专 专讘 讞住讚讗 砖诪讜注讛 诪砖诪讜 砖诇 专讘讛 转诇诪讬讚讜, 讗诇讗 讗讬 讙专住讬谞谉 专讘 讛讜谞讗 讙专住讬谞谉, 讻诇讜诪专 讚专讘 讞住讚讗 诪讘讬讗 专讗讬讛 诪专讘 讛讜谞讗 专讘讬讛, 讚诪转谞讬转讬谉 住转诪讗 拽转谞讬 讛砖讘讬讞讜讛讜 诇讗诪爪注, 讜诇注讜诇诐, 讜讗驻讬诇讜 讛砖讘讬讞讜 谞讻住讬诐 诪讞诪转 注爪诪谉. 讜讗讬谉 爪讜专讱 诇诪讞讜拽 讛讙专住讗 诪讛住驻专讬诐, 讜诇讗 诇住讬讬注 讗转 讛诪砖谞讛 讛讘讬讗讛, 讗诇讗 诇讜诪专 讚诪注砖讛 讝讛 砖诇 诪专讬 讘讗 讙诐 诇驻谞讬 专讘讛 讜讻谉 讚讬谞讗 讻专讘 讞住讚讗, 讜讗讘讬讬 砖讛讬讛 讬讜砖讘 讘驻谞讬讜 讛拽砖讛 诇讜 诪讬 讚诪讬, 讛转诐 讬讚注讬 讛讻讗 诇讗 讬讚注讬. 讜转讚注 诇讱 讚讗诇讜 专讘 讞住讚讗 讗诪专讛, 诇讗 讛讬讛 讗讘讬讬 诪砖讬讘讜, 砖诇讗 讛讬讛 诇驻谞讬讜 讘讘讬转 讛诪讚专砖.





讛诪讗讬专讬

砖讘讜讬 砖谞砖讘讛 注诇 讗讞讚 诪谉 讛讚专讻讬诐 砖诪讜专讬讚讬谉 拽专讜讘 诇谞讻住讬讜 讜拽专讜讘 讝讛 砖谞砖讗专 讘讻讗谉 讛讜讗 拽讟谉 注讚讬谉 讗讬谉 诪讜专讬讚讬谉 讗讜转讜 诇谞讻住讬 砖讘讜讬 讘砖讜诐 驻谞讬诐 砖讛专讬 讗讬谞讜 讘谉 讚注转 讘讚讘专讬诐 讗诇讜 讜谞诪爪讗讜 谞讻住讬诐 讗讜讘讚讬诐 诪讗诇讬讛诐 讜讗驻讬' 讞专讬祝 讜诪驻诇驻诇 讘诪砖讗 讜讘诪转谉 讗诇讗 诪讜专讬讚讬谉 讗讞专 讘转讜专转 讗专讬住讜转 注讚 砖转转讘专专 诪讬转转讜 讜讻谉 讗诐 讛讬讛 讛砖讘讜讬 注爪诪讜 拽讟谉 讗讬谉 诪讜专讬讚讬谉 拽专讜讘 诇谞讻住讬讜 讘砖讜诐 驻谞讬诐 砖诪讗 讬讟注讜谉 诇讗讞专 讝诪谉 砖诪讞诪转 讞诇拽讜 讘讗 诇讬讚讜 讜拽讟谉 谞讟诇 诪爪讚 讗讞专 讜拽讟谉 讗讬谉 讬讜讚注 讘注谞讬谞讬 诪讞讗讛 注讚 砖讬砖转讚诇 注诇 讻讱 讜诇讗 住讜祝 讚讘专 拽专讜讘 讛专讗讜讬 诇讬专砖 讗诇讗 讗祝 讗讜转讜 砖讗讬谞讜 专讗讜讬 诇讬专砖 讻讙讜谉 讘谉 讗讞讬讜 讜讻讬讜爪讗 讘讜 讜诇讗 讗讞讜讛 砖诪爪讚 讛讗诐 讗注"驻 砖讗讬谞讜 专讗讜讬 诇讬专砖 讜诇讗 拽专讜讘 诪讞诪转 拽专讜讘 讛专讞拽讛 讬转专讛 注砖讜 讘讚讘专 讝讛 讜诇讗 住讜祝 讚讘专 讘砖讚讜转 砖讗讬谉 讛讚讘专 诪驻讜专住诐 讜讛讟注讜转 拽专讜讘 讘讛诐 讗诇讗 讗祝 讘讘转讬诐 讜讗驻讬诇讜 讛讬讛 讝讛 讛专讜爪讛 诇讬专讚 讻讜转讘 砖讟专 砖诪讞诪转 讗专讬住讜转 讛讜讗 讬讜专讚 讗讜 砖讛讬讛 砖诐 砖讟专 讞诇讜拽讛 砖诪讗 诇讗讜专讱 讛讝诪谉 砖讟专讜转 讗讜讘讚讬谉 讜拽讟谉 讝讛 诪驻住讬讚 讗诇讗 讘讬转 讚讬谉 诪注诪讬讚讬谉 讗驻讟专讜驻讜住 诇谞讻住讬 讛拽讟谉 讛砖讘讜讬 讜诪转注住拽 讘讛谉 讘讻诇 讚讬谞讬 讗驻讟专讜驻住讜转 讜讗诐 讛讬讜 讛砖讘讜讬讬诐 砖谞讬诐 讗讞讚 讙讚讜诇 讜讗讞讚 拽讟谉 讜讛讬专讜砖讛 讗讞转 讗注"驻 砖讘讬讗专谞讜 砖讗讬谉 诪讟专讬讞讬谉 讗驻讟专讜驻讜住 讘谞讻住讬 讙讚讜诇 诪转讜讱 砖诪注诪讬讚讬谉 讗驻讟专讜驻讜住 诇拽讟谉 诪注诪讬讚讬谉 诇讙讚讜诇 诪注砖讛 讛讬讛 讘讝拽谞讛 讗讞转 砖讛讬讜 诇讛 砖诇砖 讘谞讜转 讜谞砖讘讬转 讛讬讗 讜讗讞转 诪讘谞讜转讬讛 讜讛砖转讬诐 砖谞砖转讬讬专讜 讻讗谉 诪转讛 讗讞转 诪讛谉 讜谞砖讗专 诪诪谞讛 讘谉 拽讟谉 讜讛专讬 砖诇讗 讛讬讜 讬讻讜诇讬谉 诇讛讜专讬讚 讛讘转 砖谞砖讗专讛 砖诪讗 诪转讛 讛讝拽谞讛 讜讬砖 诇拽讟谉 讝讛 讞诇拽 讘谞讻住讬诐 讜讗讬谉 诪讜专讬讚讬谉 拽专讜讘 诇谞讻住讬 拽讟谉 讜讗注"驻 砖讝讜 诇讗 讛讬转讛 专讗讜讬讛 诇讬专砖讜 诪"诪 讛讜讗讬诇 讜专讗讜讬讛 诇讬专砖 注诪讜 讘讗讜转诐 讛谞讻住讬诐 注爪诪谉 讗讬谉 诪讜专讬讚讬谉 讗讜转讛 讜诇讗 讛讬讜 讬讻讜诇讬谉 诇讛讜专讬讚 讗转 讛拽讟谉 讘谞讻住讬诐 砖诪讗 诇讗 诪转讛 讛讝拽谞讛 讜讗讬谉 诪讜专讬讚讬谉 拽讟谉 诇谞讻住讬 砖讘讜讬 讜讗诪专讜 讞讻诪讬诐 诪注诪讬讚讬谉 讗驻讟专讜驻讜住 讘砖讘讬诇 拽讟谉 讜诪讻讬讜谉 砖讛讜讝拽拽谞讜 诇讛注诪讬讚讜 诪注诪讬讚讬谉 讗讜转讜 注诇 讻诇 谞讻住讬 讛讝拽谞讛 诇住讜祝 诪转讛 讛讝拽谞讛 讜讛讜专讬讚讜 讛讘转 诇砖诇讬砖 讛谞讻住讬诐 讘讞诇拽 讬专讜砖转讛 讜讻谉 讛讜专讬讚讜 讛拽讟谉 讘砖诇讬砖 讛谞讻住讬诐 讘讞诇拽 讬专讜砖转 讗诪讜 砖诪转讛 讜讛砖诇讬砖 讛谞砖讗专 诇讘转 讛砖讘讜讬讛 讛注诪讬讚讜 讘讬讚 讗驻讟专讜驻讜住 注诇 讛讚专讱 砖讛讝讻专谞讜 讜讻谉 讗转讛 诇诪讚 诇讻诇 讻讬讜爪讗 讘讝讛:



拽讟谉 讗讬谉 讞讝拽讛 讘谞讻住讬讜 专"诇 砖讻诇 讛讬讜专讚 诇谞讻住讬讜 讜讛讞讝讬拽 讘讛诐 砖诇砖 砖谞讬诐 讗讬谉 讝讛 讟注谞讛 砖讛拽讟谉 讗讬谞讜 讘专 诪讞讗讛 讜讻谉 讗诐 讗讻诇讛 砖转讬 砖谞讬诐 讘讞讬讬 讛讗讘 讜砖谞讬诐 专讘讜转 讘拽讟谞讜转讜 砖诇 讝讛 讜讟讜注谉 砖讗讘讬讜 诪讻专讛 诇讜 讗讬谉 讻讗谉 讟注谞讛 讜讻谉 讻诇 砖讛转讞讬诇 诇讛讞讝讬拽 讘拽讟谞讜转讜 砖诇 讝讛 讘转讞诇转 砖谞讛 专讗砖讜谞讛 讗驻讬诇讜 讗讻诇讛 住讜祝 砖谞讛 专讗砖讜谞讛 讜讻诇 砖转讬 讛砖谞讬诐 讛谞砖讗专讜转 诪砖讛讙讚讬诇 讜讟注谉 砖讗讘讬讜 诪讻专讛 诇讜 讗讬谞讛 讟注谞讛 讜讝讛讜 砖讗诪专讜 讗驻讬诇讜 讛讙讚讬诇 专"诇 讗驻讬' 讛砖诇讬诪谉 诪砖讛讙讚讬诇 讜讗讬谉 诇驻专砖讜 讘砖讟注谉 砖讛讜讗 诪讻专讛 诇讜 砖讛专讬 讗讬谉 诪讻讬专转 讛拽讟谉 讻诇讜诐 讻诪讜 砖讬转讘讗专 讘诪拽讜诪讜 讜谞诪爪讗 砖讗讬谉 讟注谞讛 注讚 砖讬讞讝讬拽 砖诇砖 砖谞讬诐 讘讞讬讬 讛讗讘 讗讜 砖诇砖 砖谞讬诐 讗讞专 砖讬讙讚讬诇 讛拽讟谉 讜讻谉 讛讚讬谉 讘砖讘讜讬 讜讘讜专讞 诪讞诪转 谞驻砖讜转 砖讗讬谉 诪讞讝讬拽讬谉 讘谞讻住讬讛诐 讜讙讚讜诇讬 讛诪驻专砖讬诐 讻转讘讜 砖讗祝 讗诐 讗讻诇讛 砖诇砖 砖谞讬诐 诪砖讛讙讚讬诇 讛讜讗讬诇 讜讬专讚 讘拽讟谞讜转讜 讗讬谉 讻讗谉 讟注谞讛 讜诇讗 讬专讗讛 讻谉 讜讙讚讜诇讬 讛诪讞讘专讬诐 讻转讘讜 讻讚注转 专讗砖讜谉:



诪讬 砖讛讬讛 诪讞讝讬拽 讘谞讻住讬 讗讘讬讜 讜讘讗 诇讜 讗讞 拽讟谉 诪诪讚讬谞转 讛讬诐 讜讛讘讬讗 专讗讬讛 砖讛讜讗 讗讞讬讜 讞讜诇拽 诇讜 讘讬专讜砖讛 讜讘砖讘讞 砖讛砖讘讬讞 砖讻诇 砖讛谞讬讞 讘谞讬诐 讙讚讜诇讬诐 讜拽讟谞讬诐 讜讛砖讘讬讞讜 讛讙讚讜诇讬诐 讗转 讛谞讻住讬诐 讛砖讘讬讞讜 诇讗诪爪注 讗讗"讻 讗诪专讜 讘驻讬专讜砖 砖讛诐 注讜砖讬谉 诇注爪诪谉 注诇 讛爪讚讚讬谉 砖讬转讘讗专 讘诪拽讜诪讜 讜讗注"驻 砖讗讬谉 讝讛 诪转驻专谞住 注诪讜 讜诇讗 讬讚注 讘讜 讜讛讬讛 诇谞讜 诇讜诪专 砖讝讛 讻诪讬 砖讛转谞讛 砖诇注爪诪讜 讛讜讗 注讜砖讛 讗讬谞讜 讻谉 讗诇讗 讛讜讗讬诇 讜讗诇讜 讬讚注 讛讬讛 讬讜专讚 砖诇讗 讘专砖讜转 砖讗讬谉 诪讜专讬讚讬谉 拽专讜讘 诇谞讻住讬 拽讟谉 讞讜诇拽 注诪讜 讘砖讘讞 专"诇 讘讗讜转谉 砖讛砖讘讬讞讜 讛谞讻住讬诐 诪讞诪转 谞讻住讬诐 讻讙讜谉 砖诪谉 讛驻讬专讜转 砖讬爪讗讜 诪讻专 讜谞讟注 讗讬诇谞讜转 讜讙驻谞讬诐 讜讻讬讜爪讗 讘讝讛 讜注诪诇讜 讜讟专讞 注讘讜讚转讜 诪讞讜诇 讗爪诇 讛拽讟谉 讜讗诐 讛讬讛 讝讛 讛讘讗 讙讚讜诇 讛讜讗讬诇 讜诇讗 谞讜讚注 砖讛讬讛 诇讜 讗讞 讜讘专砖讜转 讬专讚 砖讛专讬 讗驻讬诇讜 讬讚注 诪讜专讬讚讬谉 拽专讜讘 诇谞讻住讬 砖讘讜讬 砖诪讬谉 诇讜 讘讞诇拽 砖讘讞讜 砖诇 讝讛 讻讗专讬住:





砖讬讟讛 诪拽讜讘爪转

讜诇讗 砖谞讗 注讘讬讚 讘讛 注讬讟专讗. 讚讛讬讬谞讜 砖讟专 讞诇讜拽讛 砖诪讗 转讗诪专 诇讬讻讗 诇诪讬讞砖 诪讬讚讬 讚讻讬讜谉 砖讬砖 讘讬讚讜 砖讟专 砖讛讙讬注 诇讞诇拽 讛拽讟谉 讗诇讜 讛砖讚讜转 讗讜 讛讘转讬诐 诪转讬专讗 诇讛讞讝讬拽 讘讛诐 讝讛 讛拽专讜讘 讗驻讬诇讜 讛讻讬 诇讗 诪讞转讬谞谉 讚讞讬讬砖讬谞谉 砖诪讗 讬讗讘讚 砖讟专 讛注讬讟专讗 讜讬讟注讜谉 诪砖讜诐 讬专讜砖讛 讻诇讜诪专 砖讘讗讜 诇讞诇拽讜 讘砖注转 讬专讜砖讛. 讛"专 讬讛讜谞转谉.  


讚讬诇诪讗 砖讻讬讘讗 住讘转讗. 讜讗诐 转讗诪专 讜讛讗 拽讬讬诪讗 诇谉 讘诪住讻转 讙讬讟讬谉 讚诇诪讬转讛 诇讗 讞讬讬砖讬谞谉. 转讬专爪讜 讘转讜住驻讜转 讚诪讬讬专讬 砖讛讙讬注讛 住讘转讗 诇讙讘讜专讜转. 讗讱 拽砖讛. 讚讘住诪讜讱 讗诪专讬谞谉 讜讻讜' 讻讻转讜讘 讘转讜住驻讜转. 讬砖 诇讜诪专 讚诇讗 讗诪专讬谞谉 讻讬讜谉 讚驻诇讙 驻诇讙 讗诇讗 讘砖讛讙讬注 诇诪讗讛 砖谞讛 讜砖诪讗 注讚讬讬谉 诇讗 讛讙讬注讛 ~讗诐 诇诪讗讛 砖谞讛 讚讬讻讜诇 诇讛讬讜转 讚讗祝 注诇 讙讘 讚讛讘转 讛讙讬注讛 诇讙讘讜专讜转 讛讗诐 诇讗 讛讙讬注讛 诇诪讗讛 砖谞讛 转诇诪讬讚 讛专"祝. 讜讛专诪讘"谉 转讬专抓 讚砖讗谞讬 讛讻讗 讚谞讻住讬 讚讬转诪讬 讻讚砖讘讜讬讬谉 谞讬谞讛讜 砖讛诐 讘讬讚 讘讬转 讚讬谉 讜讞讬讬砖讬谞谉 讻诇 诪讗讬 讚讗驻砖专 诇诪讬讞砖 讜诪转拽谞讬谞谉 讻诇 诪讗讬 讚讗驻砖专 诇转拽讜谞讬 讟驻讬. 讛专讬讟讘"讗. 
谞讜拽诪讬谞讛讜 诇谞讻住讬 讘讬讚讗 讚讬谞讜拽讗 讚讬诇诪讗 诇讗 砖讻讬讘讗 住讘转讗 讜讗讬谉 诪讜专讬讚讬诐 拽讟谉 讜讗驻讬诇讜 讛讜讗 拽专讜讘 诇谞讻住讬 砖讜诐 砖讘讜讬 讗驻讬诇讜 讛讜讗 谞讟讜砖 砖诇讗 砖诪注讜 讘讜 砖诪转. 讜讘讜讚讗讬 讚讗驻讬诇讜 砖讻讬讘讗 住讘转讗 讻诇 讛讬讻讗 讚诇讗 讬讚注讬谞谉 讗讬 砖讻讬讘讗 讘专转讗 诇讗 诪讜拽诪讬谞谉 诇讛讜 讘讬讚讗 讚讬谞讜拽讗 讚讛讗 讗讬讻讗 讞讜诇拽讗 讚讛讛讬讗 讘专转讗 讚讛讜讜 谞讻住讬 砖讘讜讬 讗诇讗 讚谞拽讟 讛讗 讚注讚讬驻讗 讚讗讬讻讗 讞砖砖讗 讚讻讜诇讛讜 谞讻住讬 讛讜讜 谞讻住讬 砖讘讜讬. 讛专讬讟讘"讗. 


讗诇讗 讗诪专 讗讘讬讬 驻诇讙讗 讬讛讘讬谞谉 诇讗讞转讗. 讜讗诐 转讗诪专 谞讬转讬讘 诇讛 转专讬 转讬诇转讬 讞诇拽讛 讜讞诇拽 讛讗讞讜转 砖谞砖讘讬转 砖谞注诪讬讚谞讛 讘讞讝拽转 拽讬讬诪转 讜讻讬 转讬诪讗 砖讙诐 讛讘转 讛讙讬注讛 诇讙讘讜专讜转 讗诐 讻谉 讛讬转讛 讛讗诐 讝拽谞讛 讘讬讜转专 讜诇讗 谞讬讞讜砖 讚讬诇诪讗 砖讻讬讘讗 讚讛讗 讗诪专讬谞谉 讛转诐 讻讬讜谉 讚驻诇讙 驻诇讙. 讜讬砖 诇讜诪专 讚讗讘讬讬 谞诪讬 讗讬转 诇讬讛 诪讬讙讜 诇注谞讬谉 讛专讗讜讬 诇讘讗 诇讬讚 讛拽讟谉. 讜讗诐 转讗诪专 讜讛讬讻讬 诪讞转讬谞谉 讻诇诇 谞讻住讬 讘讬讚讗 讚讬谞讜拽讗 讗驻讬诇讜 注诇 讬讚讬 讗驻讜讟专讜驻讜住 讚诇诪讗 诇讗 砖讻讬讘讗 住讘转讗 讜讗驻讬诇讜 注诇 讬讚讬 讗驻讜讟专讜驻讜住 讗讬谉 诪讜专讬讚讬诐 拽讟谉 诇谞讻住讬 砖讘讜讬 讚讗讬 讘诇讗 讗驻讜讟专讜驻讜住 爪专讬讻讗 诇诪讬诪专. 讜注讜讚 讚诪砖诪注 讛转诐 讚讗讬 讛讜讛 讬讚注讬谞谉 讚诇讗 砖讻讬讘讗 住讘转讗 讛讜讛 诪讜拽诪讬谞谉 谞讻住讬 讘讬讚讗 讚讗讞转讗 讜诇讗 讘讬讚讗 讚讬谞讜拽讗 讗驻讬诇讜 注诇 讬讚讬 讗驻讜讟专讜驻讜住. 讜讬砖 诇讜诪专 讚讻讬讜谉 砖讛讚讘专 注讜诪讚 讘住驻拽 讚诇讗 讬讚注讬谞谉 讗讬 砖讻讬讘讗 住讘转讗 讗讜 诇讗 讜讛住讘转讗 讛讙讬注讛 诇讙讘讜专讜转 砖讗讬谉 诇谞讜 诇讛注诪讬讚讛 讘讞讝拽转 拽讬讬诪转 讬讜转专 诪讘讞讝拽转 诪讬转讛 讟讜讘 诇讞诇讜拽 讛讚讘专 诇注砖讜转 讗驻讜讟专讜驻讜住 诇驻诇讙讗 砖诇讗 讬讜专讬讚 拽专讜讘 注诇 谞讻住讬诐 砖讬砖 诇讞讜砖 砖诪讗 讛诐 砖诇 拽讟谉 讚讬诇诪讗 讗转讬 诇讗讞讝讜拽讬 讘讛讜. 讜诪讬讛讜 讘住诪讜讱 拽砖讛 讟驻讬 讚砖诪注讜 讚住讘转讗 砖讻讬讘讗 讜拽讗诪专 讗讘讬讬 讗讜转讛 转讬诇转讗 讚谞拽讗 讬讛讘讬谞谉 诇讗讞转讗 讜讗讬讚讱 讚谞拽讗 诪讜拽诪讬谞谉 诇讬讛 讗驻讜讟专讜驻讜住 诇讬谞讜拽讗 讛转诐 诪讗讬 讟注诪讬讛 讚讗讘讬讬 讛讬讛 诇谞讜 诇讛注诪讬讚 讚讗讞转讗 讘讞讝拽转 拽讬讬诪转 讚讛讗 诇讗 讛讙讬注讛 诇讙讘讜专讜转 讻讚驻讬专砖转讬 讜讗讬谉 砖讬讬讱 砖诐 诪讬讙讜 讚诇讗 诪讜拽诪讬谞谉 讗驻讜讟专讜驻讗 讗诇讗 诇讛讗讬 讚谞拽讗. 讜讝讛 讚讜讞拽 诇讜诪专 讚讻讬讜谉 砖讛讜专讬讚讜 讗驻讜讟专讜驻讜住 诇讬谞讜拽讗 讘诪拽爪转 诪讞诪转 讬专讜砖讛 诪讜拽诪讬谞谉 诇讬讛 讗驻讜讟专讜驻讗 诇讛讗讬 讚谞拽讗 谞诪讬 讚诪讛 讟注诐 讛讜讗 讝讛 讘砖讘讬诇 砖讬专砖 诪拽爪转 谞注诪讬讚 诇讜 讗驻讜讟专讜驻讜住 诇诪拽爪转 讬讜转专 诪砖讗诐 诇讗 讬专砖 讻诇诇. 讜注讜讚 讚转讬诇转讗 讬讛讘讬谞谉 诇讬谞讜拽讗 诇讗 诪砖诪注 诇讗驻讜讟专讜驻讜住 砖诇讜 讗诇讗 讗驻讬诇讜 诇注爪诪讜 讗诐 讛讜讗 拽爪转 讘专 讚注转 讜专讜爪讛 诇讛转注住拽 讘讛 注诇 讬讚讬 注讘讚讬讜. 讜谞专讗讛 诇讬 讚讗祝 注诇 讙讘 讚讘注诇诪讗 诪讜拽诪讬谞谉 讙讘专讗 讘讞讝拽转 拽讬讬诐 砖讗谞讬 讛讻讗 讚讞砖讜 讞讻诪讬诐 诇转拽谞转 讛讬转讜诪讬诐 讟驻讬 讜讻讬讜谉 砖讬砖 诇住驻拽 讘砖讜诐 注谞讬谉 注诇 讛谞讱 谞讻住讬诐 砖诪讗 讛诐 砖诇 拽讟谉 诇讗 谞讜专讬讚 讘讛诐 拽专讜讘 讻讬 讛讬讻讬 讚讗诪专讬谞谉 诇注讬诇 讚讗祝 注诇 讙讘 讚讘讘转讬 讬讚注讬 砖讬讘讘讬 讜注讬讟专讗 拽诇讗 讗讬转 诇讬讛 讗驻讬诇讜 讛讻讬 诇讗 诪讞转讬谞谉. 转讜住驻讜转 砖讗谞"抓. 

讜讝讛 诇砖讜谉 讛专讬讟讘"讗 讝"诇: 诪专讬 讘专 讗讬住拽 讗转讗 诇讬讛 讗讞讗 诪讘讬 讞讜讝讗讬. 驻讬专砖 专砖"讬 讝"诇 讻讬 诪专讬 讛诇讱 注诐 讗讘讬讜 讜专讗讛 诇讗讞讬讜 讝讛 讜讻砖诪转 讗讘讬讜 讞讝专 诇注讬专讜. 讜讛讜爪专讱 诇驻专砖 讻谉 讚讛讗 诪讚诪讬谞谉 诇讬讛 诇讛讛讬讗 讚讜讬讻专 讬讜住祝 讗转 讗讞讬讜 讗诇诪讗 讻讘专 专讗讛讜 讘诇讗 讞转讬诪转 讝拽谉 诪讬讛转. 讜讛讗 讚讗诪专讬谞谉 诇拽诪谉 讛转诐 讬讚注讬 讜诪讞诇讬 讛讻讗 诪讬 讬讚注 讚诪讞讬诇 讛讻讬 驻讬专讜砖讜 讛转诐 讬讚注讜 讘讜讚讗讬 讚讗讬转 诇讛讜 讗诪讗 讜诪讞诇讬 讗讘诇 讛讻讗 诪讬 讬讚注 诪专讬 讘讜讚讗讬 讚讗讬转 诇讬讛 讗讞讗 讘砖注讛 砖讛砖讘讬讞 讚诇讬转讬 讜诇讬转讘注讬谞讬讛 住讘讜专 讛讬讛 砖讗讜诇讬 诪转 讗讜 砖诇讗 讬讘讗 诇转讜讘注讜 讻诇讜诐. 讗讘诇 讬砖 砖驻讬专砖讜 讻讬 诪专讬 讗讜诪专 讛讬讛 砖诇讗 专讗讛讜 诪注讜诇诐 讜诇讗 讬讚注 诇讬讛 讻诇诇 讜讻讚讗诪专讬谞谉 诇拽诪谉 讚诇讗 讬讚注 讜诪讞讬诇 讗诇讗 砖讝讛 讛讬讛 讟讜注谉 砖讻讘专 讘讗 诇讻讗谉 讘注讜讚讜 拽讟谉 讜专讗讛讜 诪专讬 讜讛讻讬专讜. 讜讛讗 讚讗诪专讬谞谉 砖驻讬专 拽讗诪专 诇讱 讚讻转讬讘 讜讬讻专 讬讜住祝 讜讻讜' 讗讬讻讗 诇诪讬讚拽 讚讘诇讗讜 讛讗讬 讟注诪讗 谞诪讬 讻讬讜谉 砖讟讜注谉 讝讛 砖讗讬谞讜 诪讻讬专讜 讛诪讜爪讬讗 诪讞讘专讜 注诇讬讜 讛专讗讬讛. 讜讬砖 诇讜诪专 讚讗讬谉 讛讻讬 谞诪讬 讗诇讗 诇讛驻讬住 讚注转讜 讗诪专 讻谉 砖讛讬讛 讟讜注谉 注诇讬讜 砖讛讜讗 诪讻讬专讜 讻砖讗讜诪专 砖讗讬谞讜 诪讻讬专讜 讜诇讻讱 讗诪专 诇讬讛 讗驻讬诇讜 诇讚讘专讬讱 讗讬谉 讻讗谉 讛讜讻讞讛 诇专诪讗讜转 讻讬讜谉 砖专讗讛 讗讜转讱 讘诇讗 讞转讬诪转 讝拽谉 讜诇驻讬 驻讬专讜砖 专砖"讬 驻讬专砖讜 讘转讜住驻讜转 讚讻讬讜谉 砖讻讘专 专讗讛讜 讜讬讚注 砖讬砖 诇讜 讗讞 讛讜讛 诇讬讛 诇讛讜讚讜转 讗讜 诇讻驻讜专 诇讙诪专讬 讜诇讜诪专 讗讬谞讱 讗讞讬 讜砖拽讜专讬 诪砖拽专 讗讘诇 讛砖转讗 讚诇讬讻讗 讟注诪讗 讚讜讬讻专 讬讜住祝 讬讻讜诇 讛讬讛 诇讜诪专 讗讬谞讬 诪讻讬专讱 讜注诇 讝讛 讛诪讜爪讬讗 诪诪谞讜 注诇讬讜 讛专讗讬讛 砖讛讜讗 讗讞讬讜. 讜讙诐 讝讛 谞讻讜谉. 注讚 讻讗谉. 
讛讻讬 讙专住讬谞谉 讜讛讻讬 讗讬转讗 讘诪拽爪转 谞讜住讞讗讜转: 讗诪专 诇讬讛 讝讬诇 讗讬讬转讬谞讛讜 讻诇讜诪专 讗讬讬转讬谞讛讜 诇讛谞讛讜 住讛讚讬 讚拽讟注讬谉 讛讗讬 讚讗讬转 诇讬讛 讜诇讗 讙专住讬谞谉 讝讬诇 讗讬讬转讬 住讛讚讬 讚讗祝 注诇 讙讘 讚讙讘专讗 讗诇诪讗 讛讜讗 诇讗 诪讝讚拽拽讬谉 诇讬讛 诇讗讬转讜讬讬 住讛讚讬 讚诇讗讜 讗讞讜讛 讛讜讗 讚讗诐 讻谉 诇讗 砖讘拽转 讞讬讬 诇讻诇 讗诇诐. 讜诇讗 谞专讗讛 讻谉 诪讚讘专讬 专砖"讬 讝"诇. 讛专砖讘"讗 讝"诇. 讜讻谉 讻转讘 讛专讬讟讘"讗 讝"诇. 讜专砖"讬 讻谉 讙讜专住 讝讬诇 讗讬讬转讬谞讛讜 讗诇讗 砖讛讜讗 讝"诇 驻讬专砖 讝讬诇 讗讬讬转讬谞讛讜 讗讜 讘拽砖 注讚讬诐. 讜讗讬谉 诇砖讜谞讜 诪讞讜讜专. 注讚 讻讗谉. 
讜讝讛 诇砖讜谉 转讜住驻讜转 砖讗谞抓: 讛讻讬 讚讬讬谞讬谞讗 诇讱 讜诇讻诇 讗诇诪讬 讞讘专讱. 讗讬谉 专讜爪讛 诇讜诪专 讚讻诇 讗讚诐 讛转讜讘注 诪谉 讛讗诇诐 讜讗讜诪专 讗讬转 诇讬 住讛讚讬 讜诪住转驻讜 诪讬谞讬讛 砖讬讛讗 谞讗诪谉 注讚 砖讬讘讬讗 讛讗诇诐 专讗讬讛 讚讗讬谞讜 讞讬讬讘 诇讜 讻诇讜诐 讚讗诐 讻谉 诇讗 砖讘拽转 讞讬讬 诇讻诇 讗诇诪讬 讗诇讗 讛讻讗 诪讬讬专讬 讻讙讜谉 砖讛讬讜 讘讬转 讚讬谉 砖讜讗诇讬诐 诪讗讜转诐 注讚讬诐 砖讛讬讛 讗讜诪专 讚诪住转驻讜 诪讬谞讬讛 讜诇讗 讛讬讜 专讜爪讬诐 诇讛转诪爪注 讘讚讘专 讜诇讜诪专 诇讗 讛谉 讜诇讗 诇讗讜 讚诪讜讻讞讗 诪讬诇转讗 讚诪住转驻讜 诪讬谞讬讛. 讜讻谉 诪讜讻讞 讘住诪讜讱 讚讘讗讜转谉 注爪诪谉 拽讗诪专 转专转讬 诇讗 注讘讚讬 讞讚讗 砖诇讗 讬注讬讚讜 讛讗诪转 讜讙诐 砖讬砖拽专讜 诇讜诪专 讗讬谉 讗谞讜 讬讜讚注讬诐 砖讛讬讛 专讘 讞住讚讗 诪讝拽讬拽讜 诇讛讘讬讗 注讚讬诐 砖讬讗诪专讜 砖讗讬谞讜 讗讞讬讜 讗讜 讗讜转诐 注讚讬诐 诪注爪诪谉 讬注讬讚讜 砖讗讬谞讜 讗讞讬讜 讗讜 讬讗诪专讜 讘驻谞讬 讘讬转 讚讬谉 讗讬谉 讗谞讜 诪讻讬专讬谉 讗讜转讜. 讜讻讛讗讬 讙讜讜谞讗 拽专讬 驻专拽 讘' 讚讻转讜讘讜转 讙讘讬 砖驻讞讛 砖讙讘专转讛 诪讘讬讗转讛 诇注讚讜转 砖讛讬讗 讟讛讜专讛 讗诐 讛讬转讛 砖讜转拽转 讛讜讬讗 讞讚讗 砖讛讬讛 诇讛 诇讜诪专 砖讛讬讗 讟诪讗讛 讗讜 诇讜诪专 讗讬谞讬 讬讜讚注转 砖诇讗 讛讬转讛 注诪讛 讻诇 砖注讛 讜讻砖讛讬讗 讗讜诪专转 讟讛讜专讛 讛讬讗 讛讬讬谞讜 转专转讬. 


住讜祝 住讜祝 讗转讜 讜诪砖拽专讬. 驻讬专砖 专砖"讬 砖讬注讬讚讜 砖拽专 砖讗讬谞讜 讗讞讬讜 讜驻专拽讬谞谉 转专转讬 诇讗 注讘讚讬 讻诇讜诪专 讞讚讗 注讘讚讬 砖讬砖转拽讜 讗讘诇 转专转讬 诇讗 注讘讚讬 砖讬注讬讚讜 砖拽专. 讜拽砖讛 诇讬 住讜祝 住讜祝 讗转讜 讜讗诪专讬 讗讬谉 讗谞讜 讬讜讚注讬谉 讜讬讻讘砖讜 注讚讜转谉. 讜诪讜专谞讜 驻讬专砖 住讜祝 住讜祝 讗转讜 讜诪砖拽专讬 砖讬讗诪专讜 讗讬谉 讗谞讜 讬讜讚注讬谉 注讚讜转 讝讛 讚讗诇讜 诇讛注讬讚 砖拽专 讞住 讜砖诇讜诐 诇讗 谞讞砖讚讜 讬砖专讗诇 讜讻诇 砖讻谉 讘讝讛 砖讛讜讗 砖诇讗 诇爪讜专讱 讚诪住转讬讬讛 诇诪专讬 砖讬讗诪专讜 讗讬谉 讗谞讜 讬讜讚注讬谉. 讜讗诪专讬谞谉 转专转讬 诇讗 注讘讚讬 砖诇讗 讬讘讗讜 诪讞诪转 讬专讗讛 讜讗诐 讬讘讗讜 砖讬讻讘砖讜 注讚讜转诐 讜拽讬讬诪讬 讘讗诐 诇讗 讬讙讬讚 讜谞砖讗 注讜谞讜 讚讗讬转讬讛 讗驻讬诇讜 讘诇讗 砖诪讬注转 讗诇讛 诪讚诪讜讻讞 讘专讬砖 驻专拽 讛讻讜谞住 讜讻讚讻转讘 砖诐 专"讬. 讛专讬讟讘"讗. 
讜讝讛 诇砖讜谉 讛专诪"讱: 讗讬 讛讗讬 讚转驻讬住 讘讛讜 讛讜讬 讙讘专讗 讗诇诪讗 讜诪住转驻讜 住讛讚讬 诪讬谞讬讛 诇讗住讛讜讚讬 讘讛讗讬讱 讚讗讞讜讛 讛讜讗 讗诪专讬谞谉 诇讬讛 诇讗讬讚讱 讚诇讬转讬讛 讗讬讛讜 讛谞讛讜 住讛讚讬 讙讜驻讬讬讛讜 讜诇讬诪讗 诇讛讜 讘讘讬 讚讬谞讗 讚诇讬住讛讚讜 诪讗讬 讚讬讚注讜 讘讛讗讬讱 讗讬 讛讜讗 讗讞讜讛 讗讜 诇讗. 诪讬讛讜 讗讻转讬 讗讬讻讗 诇诪讬讞砖 讚讬诇诪讗 讻讬讜谉 讚诪住转驻讜 诪讬谞讬讛 讗祝 注诇 讙讘 讚诇讬诪讗 诇讛讜 讚诇讬住讛讚讜 诇讗 注讘讚讬 讚讗诪专讬 讻讬 谞讬驻讜拽 诪讘讬 讚讬谞讗 诇讬拽讜诐 注诇谉 讜诇讬讝拽谉. 讜诪爪讬谞谉 诇驻专讜砖讬 讚讛讻讬 讗诪专讜 诇讬讛 讚诇讬转讬 住讛讚讬 讚诇讗讜 讗讞讜讛 讛讜讗 讜讚诇讗 讗讝诇 讗讘讜讛 诇讘讬 讞讜讝讗讬 讜诇讗 谞住讘 讗讬转转讗 讘讗转专讗 讗讞专讬谞讗 讜诇讬砖谞讗 讚讙诪专讗 讛讻讬 讛讜讗 讝讬诇 讗讬讬转讬 讗转 住讛讚讬 讚诇讗讜 讗讞讜讱 讛讜讗 讜讛讻讬 谞诪讬 讚讬讬谞讬谞谉 诇讻诇 讗诇诪讗 讚诇讬转讬 讗讬讛讜 住讛讚讬 注诇 诪讗讬 讚转讘注讬 诪讬谞讬讛 讚诇讗讜 讚讬谞讗 拽讗诪专讬 讛讬讻讗 讚讗讬转 诇讬讛 住讛讚讬 诇讗讬讚讱 讚诪住转驻讜 诪讬谞讬讛 诇讗住讛讜讚讬 讘拽讜砖讟讗. 诪讬讛讜 爪专讬讻讬 讚讬讬谞讬 诇诪讬讚注 讗讬 拽讜砖讟讗 讛讜讗 讚住讛讚讬 讗讬转 诇讬讛 讜诇讬砖讬讬诇讜讛 诇讛讜 诇住讛讚讬 讚诇讗 讘讗驻讬 讘注诇 讚讬谞讗 讗祝 注诇 讙讘 讚讛讛讜讗 住讛讚讜转讗 诇讗 诪讛谞讬讗 讚讗讬谉 诪拽讘诇讬谉 注讚讬诐 讗诇讗 讘驻谞讬 讘注诇 讚讬谉. 


讜转诇诪讬讚 讛专"祝 讻转讘 讜讝讛 诇砖讜谞讜: 讛砖转讗 谞诪讬 讗转讜 讜诪砖拽专讬. 驻讬专讜砖 讻讬 谞诪讬 讬讘讬讗 讗讜转诐 讚诪住转驻讜 诪讬谞讬讛 讻诪讜 讻谉 讗转讜 讜诪砖拽专讬 讜诪讛讻讗 讗讬讻讗 诇诪砖诪注 砖诇讗 讛讬讛 诪讝拽讬拽 讗讞专讬诐 讗诇讗 讗讜转谉 注讚讬诐 注爪诪谉. 讜诪砖谞讬 转专转讬 诇讗 注讘讚讬 驻讬专讜砖 讚砖转拽讬 讜注讜讚 砖讬砖拽专讜. 注讚 讻讗谉. 


砖驻讬专 拽讗诪专 诇讱 讚转谞谉 讜讻讜'. 讜讻谉 讗诪专 专讘讛 讛砖讘讬讞讜 诇讗诪爪注. 讻讱 讛讙讬专住讗 讘讻诇 讛住驻专讬诐. 讜专砖"讬 讛讜拽砖讛 诇讜 讛讗讬讱 讬讘讬讗 专讘 讞住讚讗 专讗讬讛 诇讚讘专讬讜 诪讚讘专讬 专讘讛 转诇诪讬讚讜 讜讛讙讬讛 讛讜讗 讚讙专住讬谞谉 讜讻谉 讗诪专 专讘. 讜注讚讬讬谉 讛讜拽砖讛 诇讜 诪讛 爪专讬讱 住讬讜注 诪讚讘专讬 专讘 注诇 诪砖谞转讜. 讜转讬专抓 诪砖讜诐 讚讗讬讻讗 讚诪讜拽讬 诪转谞讬转讬谉 讘砖讛砖讘讬讞讜 谞讻住讬诐 诪讞诪转 谞讻住讬诐 讜诪专讬 诇讗 讛砖讘讬讞谉 讗诇讗 诪砖诇 注爪诪讜 诇讻讱 讛讘讬讗 讚讘专讬 专讘 讚讗诪专 讚讗驻讬诇讜 讛砖讘讬讞讜 谞讻住讬诐 诪讞诪转 注爪诪谉 讛砖讘讬讞讜 诇讗诪爪注. 讜讗讬谉 讝讛 谞讻讜谉 讞讚讗 讚诇讗 讞讝讬谞谉 诇讬讛 诇专讘 讚驻诇讬讙 讛转诐 讘驻专拽 诪讬 砖诪转. 讜注讜讚 讚讗诐 讻谉 讛讬讻讬 住转讬诐 专讘 讞住讚讗 诇讬砖谞讬讛 讚专讘 讚讗诪专 讜讻谉 讗诪专 专讘 讛砖讘讬讞讜 诇讗诪爪注 讛讻讬 讛讜讛 诇讬讛 诇诪讬诪专 讜讗诪专 专讘 讗驻讬诇讜 讛砖讘讬讞讜 诪讞诪转 注爪诪谉. 讜讛转讜住驻讜转 驻讬专砖讜 讚讛讻讗 拽讬诐 诇讛讜 讚诪专讬 诇讗 讛讬讜 诇讜 谞讻住讬诐 讗讞专讬诐 讜讻诇 诪讛 砖讛砖讘讬讞 诇讗 讛砖讘讬讞 讗诇讗 诪讞诪转 谞讻住讬诐 讜讛讗 讚讗诪专讬谞谉 讜讻谉 讗诪专 专讘讛 讗讬谞讜 讚讘专讬 专讘 讞住讚讗 讗诇讗 讛转诇诪讜讚 讗讜诪专 砖讻谉 讗诪专 专讘讛 讻讚讘专讬 专讘 讞住讚讗. 讜讗诪专 诇讬讛 讗讘讬讬 诇专讘讛 诪讬 讚诪讬 讜讻讜' 讛讻讗 诪讬 讬讚注 讚诪讞讬诇. 讜诇讗 诪爪讗讜 转砖讜讘讛 诇讚讘专讬 讗讘讬讬 讗诇讗 砖讞讝专讜 讜讛拽砖讜 注诇 专讘 讞住讚讗 诇诪讛 诇讗 讗诪专 砖讬讟讜诇 诪专讬 诪讬讛转 讘讞诇拽 讗讞讬讜 讻讗专讬住 讻诪讬 砖讬讜专讚 诇谞讻住讬 砖讘讜讬 讚诇讗 讗诪专讬谞谉 讚诪讞诇 讜讻诇 砖讻谉 讚讜讚讗讬 诇讗 讬讚注 讚诪讞讬诇 讻诇诇. 讛专讬讟讘"讗. 
讜讝讛 诇砖讜谉 转讜住驻讜转 砖讗谞抓: 讜讬砖 住驻专讬诐 讚诇讗 讙专住讬 讛讗讬 讜讻谉 讻诇诇. 讜专讘讬谞讜 转诐 讛讙讬注 讚专讘讬谞讜 讞谞谞讗诇 讙专讬住 诇讬讛 讜讛讻讬 驻讬专讜砖讜 讜讻谉 讗诪专 专讘讛 讛砖讘讬讞讜 诇讗诪爪注 讘讻讬 讛讛讜讗 讚讬谞讗 讚诪专讬 讘专 讗讬住拽 讗讜专讬 讘讬讛 讛砖讘讬讞讜 诇讗诪爪注 讜讚谉 讚讬谞讗 讛讻讬 讚诇讗 转讬诪讗 砖转讬诇转 驻专讚住讬诐 讛砖讘讬讞讜 谞讻住讬诐 诪讞诪转 注爪诪谉 讛讜讗 讜诇注爪诪讜 讗诇讗 砖讘讞讜 谞讻住讬诐 诪讞诪转 谞讻住讬诐 讜驻诇讬讙 诇讬讛 讝讬诇 讗转 谞诪讬 讜驻诇讬讙. 注讚 讻讗谉 诇砖讜谞讜. 诪砖诪注 砖专讜爪讛 诇讜诪专 讚专讘 讞住讚讗 注爪诪讜 讛讘讬讗 讚讘专讬 专讘讛 诇住讬讜注讬 诇谞驻砖讬讛 诪讚驻讬专砖 讝讬诇 讗转 谞诪讬 讜驻诇讬讙. 
讜讬讜转专 讛讬讛 谞专讗讛 诇讬 砖讛转诇诪讜讚 注爪诪讜 讗讜诪专 讚专诪讜 砖讛讜专讛 专讘 讞住讚讗 讻诪讜 讻谉 讛讜专讛 专讘讛 注诇 讚讬谉 讝讛 讗讜 注诇 讻讬讜爪讗 讘讜. 讜讗讘讬讬 砖讛讬讛 转诇诪讬讚讜 砖诇 专讘讛 讛拽砖讛 诇讜 诪讬 讚诪讬 诇诪转谞讬转讬谉 砖讗转讛 诪讚诪讛讜. 讜讙诐 谞专讗讛 诇讬 讚诇讗驻讜拽讬 诪住讘专转 讗讘讬讬 砖诪讞诇拽 讘讬谉 讚讬谉 讝讛 诇诪砖谞转谞讜 讛讜爪专讱 讛转诇诪讜讚 诇讛讘讬讗 住讬讬注转讗 诇专讘 讞住讚讗 诪讚讘专讬 专讘讛. 


讜讻谉 讻转讘 讛专讗讘"讚 讜讝讛 诇砖讜谞讜: 砖驻讬专 拽讗诪专 诇讱 讚转谞谉 讛砖讘讬讞讜 讙讚讜诇讬诐 讜讻讜'. 讜讛讗讬 诪注砖讛 讚诪专讬 讛砖讘讬讞讜 谞讻住讬诐 诪讞诪转 谞讻住讬诐 讛讜讛 砖讛诪诪讜谉 砖讛谞讬讞 诇讛诐 讗讘讬讛谉 诪砖讜转祝 讛讬讛 讜诪谉 讛讗诪爪注 砖讻专 驻讜注诇讬诐 讜注砖讛 讛讻诇 讻讚讗讬转讗 讘讘讘讗 讘转专讗 讜讻谉 讗诪专 专讘讗 讛砖讘讬讞 诇讗诪爪注. 驻讬专讜砖 专讘讛 注诇 诪注砖讛 讚诪专讬 讘专 讗讬住拽 讗诪专 砖讛砖讘讬讞讜 诇讗诪爪注 讻诪讜 砖讗诪专 专讘 讞住讚讗 讜诇讗 讞砖砖 诇拽讜砖讬讗 讚讗讘讬讬 砖讛拽砖讛 注诇讬讜 诪讬 讚诪讬 讛转诐 讬讚注讜 讘注诇讬诐 讜拽讗 诪讞诇讬 讗讘诇 讛讻讗 诪讬 讬讚注 讚谞讬讞讜诇 讜拽住讘专 讗讘讬讬 讻讬讜谉 讚诇讗 讬讚注 讚谞讬讞讜砖 讻诪讬 砖讛转谞讛 讜讗诪专 讛专讬谞讬 注讜砖讛 讜讗讜讻诇 讚诪讬 讜讗讬 诪砖讜诐 讚拽讟谉 讛讜讛 拽住讘专 讗讘讬讬 讻讬讜谉 讚诇讗 讞诇拽讜 讜讛拽专拽注讜转 诪砖讜转驻讬谉 讛讬讜 讘专砖讜转 讛讜讗 讬讜专讚 诪驻谞讬 讞诇拽讜 讜诇讬转 讛讬诇讻转讗 讻讜讜转讬讛. 讙讚讜诇讛 诪讝讜 讗诪专讜 砖诪讬谉 诇讛谉 讻讗专讬住 讜讗驻讬诇讜 讘诪讛 砖诇讗 谞讟注 讛砖转讗 讚讬讚讬讛 谞诪讬 驻讬专讜砖 讘诪讛 砖谞讟注 讛讜讗 诇讗 讻诇 砖讻谉 砖讬讟讜诇 诪讞爪讛 讘砖诇 讗讞讬讜. 注讚 讻讗谉. 


讜讻转讘 讛专砖讘"讗 讝"诇 讜讝讞 诇砖讜谞讜: 讛砖讘讬讞讜 诇讗诪爪注 讜讻讜'. 讜讗祝 注诇 讙讘 讚讗住讬拽 讛转诐 讘驻专拽 诪讬 砖诪转 讚讚讜拽讗 砖讛砖讘讬讞讜 谞讻住讬诐 讜讻讜' 诪专讬 讘讬 讗讬住拽 谞诪讬 诪讜讞讝拽 讛讜讛 讚诇讗 讛讜讛 诇讬讛 谞讻住讬 讗讞专讬谞讬 讗诇讗 讛谞讬 讚砖讘拽 讗讘讜讛 讜诪讬谞讬讬讛讜 讛讜讛 讗讙专 讗讙讬专讬 讜诪砖讘讞 诇讛讜 诇谞讻住讬诐. 讜讛讬讬谞讜 讚诇讗 讘注讗 诪讬谞讬讛 讗诐 诪谞讻住讬 讚讬讚讬讛 注讘讚 讗讜 诪谞讻住讬 讚讗讘讜讛 讜讛讬诇讻讱 讛砖讘讬讞 诇讗诪爪注. 讗诇讗 讚讗讻转讬 诇讗 谞讬讞讗 诇讬 讚讗诐 讻谉 诪讗讬 拽讗诪专 讗讘讬讬 讛讜讗 诇讗 讬讚注 讚谞讬讞讜诇 讜讗讬 讗砖讘讞讜 谞讻住讬 诪讞诪转 谞讻住讬 诪讚讬谞讗 讛砖讘讬讞讜 诇讗诪爪注 讜诪讛 诇谞讜 诇诪转讬诇转讜. 讗讘诇 专砖"讬 讝"诇 讻转讘 讚专讘 讞住讚讗 诇讗 住讘讬专讗 诇讬讛 讛讻讬 讗诇讗 讗驻讬诇讜 讛砖讘讬讞讜 谞讻住讬诐 诪讞诪转 注爪诪谉 讛砖讘讬讞讜 诇讗诪爪注. 注讚 讻讜'. 
讜讛专"谉 讝"诇 讻转讘 讚诇讬转讗 讚讛转诐 讘驻专拽 诪讬 砖诪转 住转诪讗 讗讬转诪专 讜诇讬讻讗 诪讗谉 讚驻诇讬讙 讘讛 讻诇诇. 注讚 讻讗谉.


讜诪讛 砖驻讬专砖 专砖"讬 讝"诇 诪讞诪转 注爪诪谉 诪讞诪转 讟专讞谉 砖诇 诪砖讘讬讞讬谉 讗讬谞讜 谞讻讜谉 讚讗诐 讻谉 砖讘讞 砖砖讘讞讜 谞讻住讬诐 诪讞诪转 谞讻住讬诐 讛讜讗 讛砖讘讬讞 诪诪讬诇讗 讻讙讜谉 讚讬拽诇讗 讜讗诇讬诐 讜讗讬 讗驻砖专 讜讘诪拽讜诪讜 讬转讘讗专 讗诇讗 讛讻讬 驻讬专讜砖讛 砖讘讞 砖砖讘讞讜 谞讻住讬诐 讻讙讜谉 砖砖讻专 驻讜注诇讬诐 诪驻讬专讜转 讛谞讻住讬诐 讜砖转诇讬 驻专讚住讬 讜诇讗 讘讛讜爪讗转讜 诪砖诇讜 讗讘诇 砖讘讞 砖砖讘讞讜 谞讻住讬诐 诪讞诪转 注爪诪谉 讻讙讜谉 讘注诪诇讜 讜诪讝讜谞讜 讻诇讜诪专 砖讛讜爪讬讗 砖讻专 讛讜爪讗讜转 讜驻讜注诇讬诐 诪砖诇讜 讜讛砖讘讬讞 讛砖讘讬讞讜 诇注爪诪讜 讜专讘讛 讙专住讬谞谉 讜讻讜'. 讜讗拽砖讬 诇讬讛 讗讘讬讬 讚讛讜讗 转诇诪讬讚讬讛 讜专讙讬诇 拽诪讬讛 诪讬 讚诪讬 讜讻讜' 讜讞砖讜 讘讙诪专讗 诇讛讱 拽讜砖讬讗 讜砖讚专讜讛 诇拽诪讬讛 讚专讘讬 讗诪讬 讜讗诪专 讚砖驻讬专 拽讗诪专 讗讘讬讬 砖讛专讬 讙讚讜诇讛 诪讝讜 讗诪专讜 讜讻讜'. 讛专诪讘"谉. 
讜讝讛 诇砖讜谉 讛"专 讬讛讜谞转谉 讝"诇: 讗诪专 诇讬讛 讗讘讬讬 诪讬 讚诪讬 讛转诐 注诇 诪谞转 讻谉 讟专讞讜 讛讙讚讜诇讬诐 诇转转 讞诇拽 诇拽讟谞讬诐 诪讗讜转讜 砖讘讞 砖讛专讬 讛讬讜 讬讜讚注讬诐 讗讜转诐 砖讗诐 诇讗 诪讞诇讜 讛讬讜 诇讛诐 诇讞诇拽 讛拽专拽注讜转 讜讬砖讘讬讞讜 讞诇拽诐 讜诇讗 讞诇拽 讛拽讟谞讬诐 砖诪注 诪讬谞讛 诪讚诇讗 注砖讜 讻谉 讚讘讜讚讗讬 诪讞诇讜 讟专讞诐 讗讘诇 讛讻讗 讘讛讗讬 诪注砖讛 讚诪专讬 诪讬 讬讚注 讚诪讞诇 讛诇讗 诇讗 讛讬讛 讬讜讚注 注讚 注讻砖讬讜 砖讛讬讛 诇讜 讗讞 讻诇诇 讘诪讚讬谞转 讛讬诐 讜讘讜讚讗讬 诇讗 诪讞诇 讜诪讗讞专 砖讻谉 讚讬谉 讛讜讗 砖讬讛讬讛 讻诇 讛砖讘讞 砖谞砖转讘讞讜 讛拽专拽注讜转 诪讗讞专讬 诪讜转 讗讘讬讛谉 讻讜诇讜 诇诪专讬 讜诇讗 讬讛讬讛 诇讜 讞诇拽 讘讛谉 诇讗讜转讜 拽讟谉 砖讘讗 诪诪讚讬谞转 讛讬诐. 讝讜 讛讬转讛 住讘专转讜 砖诇 讗讘讬讬 讻谞讙讚 住讘专转 专讘 讞住讚讗 砖驻住拽 砖讬讟讜诇 讛讗讞 讛拽讟谉 讛讞爪讬 讘讻诇 讛砖讘讞. 
讜讻砖谞砖讗诇讛 砖讗诇讛 讝讜 诇驻谞讬 专讘讬 讗诪讬 砖讛讬讛 讘讗专抓 讬砖专讗诇 驻住拽 讛讚讬谉 讻诪讜 砖驻住拽 专讘 讞住讚讗 砖讬砖 诇转讬谞讜拽 讞诇拽 讘砖讘讞 砖谞砖转讘讞讜 讛谞讻住讬诐 砖诇讗 讻讚讘专讬 讗讘讬讬 讗诇讗 砖讞诇拽 注诇 专讘 讞住讚讗 讘讛讗 砖讛讬讛 讗讜诪专 砖讬讟讜诇 讛转讬谞讜拽 讞爪讬 讛砖讘讞 讜拽讗诪专 专讘讬 讗诪讬 讚讬谉 讛讜讗 砖讬转谉 讛转讬谞讜拽 诪讞爪讬 讛砖讘讞 砖诇讜 砖诇讬砖 讗讜 专讘讬注 讻诪谞讛讙 讛诪讚讬谞讛 诇诪专讬 砖讛讬讛 讟专讞 讘注讘讜讚转 讛拽专拽注 讜讛讬讛 诇讜诪讚 专讘讬 讗诪讬 讘拽诇 讜讞讜诪专 诪讘专讬讬转讗 讚讘讜专讞 诪讞诪转 诪专讚讬谉 讚讗诪专讬谞谉 诇拽专讜讘 砖讬讚 讘谞讻住讬诐 砖砖诪讬谉 诇讜 讻讗专讬住 讻诪谞讛讙 讛诪讚讬谞讛 讻砖讬讘讗讜 讛讘注诇讬诐 诪诪讚讬谞转 讛讬诐 讜讬讟诇讜 砖诇讛谉 讚讬谉 讛讜讗 砖诇讗 讬讛讗 讟专讞讜 诇专讬拽 讗祝 注诇 驻讬 砖讗讬谉 诇讜 砖讜诐 讝讻讜转 讘讻诇 讙讜祝 讛拽专拽注 讗驻讬诇讜 讟驻讞. 讛讻讗 讚讬砖 讞诇拽 讜讝讻讜转 诇诪专讬 讘讗诇讜 讛拽专拽注讜转 讻诇 砖讻谉 砖讬转谉 诇讜 砖讻专 讟专讞讜 诇诪专讬 讻诪谞讛讙 讛诪讚讬谞讛. 讜讻砖砖诪注 专讘 讞住讚讗 讛砖讬讘 砖讗讬谞讜 讚讜诪讛 诪注砖讛 讚诪专讬 诇讚讬谉 讛讬讜专讚 诇谞讻住讬 讘讜专讞 讚讛转诐 讘专砖讜转 诇讗 谞讞讬转 讻诇讜诪专 讘专砖讜转 讘讬转 讚讬谉 讚讛讗 拽讬讬诪讗 诇谉 讚诪讜专讬讚讬谉 拽专讜讘 诇谞讻住讬 砖讘讜讬 讗讘诇 讛讻讗 诪专讬 诇讗 讘讗 诇讬讟讜诇 注爪讛 诪讘讬转 讚讬谉 讜诇讗 谞诪诇讱 注诇讬讛谉 讜诪砖讜诐 讛讻讬 讚讬谉 讛讜讗 砖讬驻住讬讚 讟专讞讜 讜诇讗 讬讟讜诇 讻讬 讗诐 诪讞爪讬转 讛砖讘讞 讜注讜讚 砖讗驻讬诇讜 讗诐 讛讬讛 讘讗 诇讬诪诇讱 注诪讛谉 讛讬讜 诪讜讞讬谉 讘讬讚讜 讚讛讗 讗讞讗 拽讟谉 讛讜讛 讜讗讬谉 诪讜专讬讚讬谉 拽专讜讘 诇谞讻住讬 拽讟谉. 讗讛讚专讜讛 诇拽诪讬讛 讚专讘讬 讗诪讬 讜讛讜讚讛 诇驻住拽 砖诇 专讘 讞住讚讗 砖诇讗 讬讟讜诇 诪专讬 讻诇讜诐 讘诪讞爪讬转讜 砖诇 砖讘讞 讛诪讙讬注 诇讞诇拽 讛拽讟谉 讜讬讟诇讜 砖谞讬讛诐 讘砖讜讛 讘砖讘讞 砖讛讜砖讘讞讜 谞讻住讬诐 诪讞诪转 谞讻住讬诐 讗讞专 驻讟讬专转 讗讘讬讛诐. 讜拽讜砖讬讗 讚讗讘讬讬 砖讛拽砖讛 讛转诐 讬讚注讬 讜拽诪讞诇讬 讜讻讜' 诇讬转讗 诪砖讜诐 讛讗讬 讟注诪讗 讚拽讟谉 讛讜讗 讜注讘专 注诇 转拽谞转 讘讬转 讚讬谉 讜诪砖讜诐 讛讻讬 拽谞住讬谞谉 诇讬讛 讗祝 注诇 讙讘 讚诇讗 讬讚注 讚讬诪讞讜诇 讜讛砖讘讬讞 诇讗诪爪注 讜诇讗 砖拽讬诇 砖诇讬砖 讗讜 专讘讬注 讘诪讞爪讬转 砖诇 转讬谞讜拽 诪讛讗讬 讟注诪讗 谞诪讬 讚讻讬讜谉 讚拽讟谉 讛讜讗 讗讘诇 讗诐 讛讬讛 讙讚讜诇 讛讜讛 拽讜砖讬转 讗讘讬讬 拽讜砖讬讗 讜诇讗 砖拽讬诇 讗讜转讜 讗讞 讛讘讗 诪诪讚讬谞转 讛讬诐 讻诇诇 讘讗讜转讜 砖讘讞 砖讛砖讘讬讞讜 谞讻住讬诐 诇讗讞专 诪讬转转 讗讘讬讛谉 讻讬讜谉 讚诇讗 讬讚注讬 诇讬讛 讻诇诇 讚讛讗 讻讘专砖讜转 讘讬转 讚讬谉 谞讞讬转 讚诪讬 讜讻讜诇讛 砖讘讞 砖诇讜 讜讘驻讬专讜转 讛谞诪爪讗讬诐 诪讞讜讘专讬诐 讘砖注转 讘讜讗讜 诪诪讚讬谞转 讛讬诐 砖诪讬谉 讻讗专讬住 讻诇讜诪专 讗讞专 砖讞讜诇拽讬诐 讛驻讬专讜转 讘讗诪爪注 谞讜讟诇 讘诪讞爪讬转 砖诇讜 诇砖诇讬砖 讜诇专讘讬注 讻诪谞讛讙 讛诪讚讬谞讛 讚诇讗 讙专注 诪讬讜专讚 诇转讜讱 砖讚讛 讞讘专讜 讜谞讟注讛 砖诇讗 讘专砖讜转 讚砖诪讬谉 讗讜转讜 讜讬讚讜 注诇 讛转讞转讜谞讛 讘砖讚讛 砖讗讬谞讛 注砖讜讬讛 诇讬讟注 讜讘砖讚讛 讛注砖讜讬讛 诇讬讟注 讗讜诪讚讬诐 讻诪讛 讗讚诐 专讜爪讛 诇讬转谉 讘砖讚讛 讝讜 诇讬讟注讛 讻诇 砖讻谉 讚讘讝专讬注转讜 砖讝专注讛 讚讬谉 讛讜讗 砖讬讟讜诇 诪诪谞讛 讻诪谞讛讙 讛诪讚讬谞讛. 讜讗讻转讬 爪专讬讱 注讬讜谉 讙讚讜诇 诪讛 砖讻转讜讘 讘讛诇讻讜转 讛专讬"祝 讜讘住驻专 讛诪讗讜专. 注讚 讻讗谉.





诪讛专"诐

讘讗"讚 讜讬"诇 讚讙讘讬 拽专讜讘 住讘专 砖讗讜诪专 讗诪转 讜讻讜'. 诪拽砖讬谉 讛注讜诇诐 讗"讻 诪讛 转讬专爪讜 讛转讜住' 诇注讬诇 诪讝讛 讚讗讬 诇讗讜 专讘 讛讜谞讗 诪诪讛 砖诪注诪讬讚讬谉 讗驻讜讟专讜驻讜住 诇谞讻住讬 讬转讜诪讬诐 讗讬谉 诇讛讜讻讬讞 讜讻讜' 讗讘诇 诪讚讗诪专 专讘 讛讜谞讗 讗讬谉 诪讜专讬讚讬谉 拽专讜讘 讜讻讜' 讜讙诐 讗讬转 诇讬讛 讚诇讗 讬讚注 诇诪讞讜转 讘拽专讜讘 讜讻讜' 讗"讻 讘谞讻专讬 讙"讻 诇讗 讬讚注 讜讻讜' 讜讛诇讗 讻转讘讜 讛转讜住' 讛砖转讗 讚讙讘讬 拽专讜讘 砖讗谞讬 诪砖讜诐 讚讙讘讬 拽专讜讘 住讘专 砖讗讜诪专 讗诪转 讜讻讜' 诪砖讗"讻 讙讘讬 谞讻专讬 讜爪"诇 砖讛转讜住' 住"诇 讚诇讜诪专 诇谞讻专讬 讛讘讗 注讚讬诐 讜专讗讬讛 注诇 讛诪讻讬专讛 诪住讬拽 讗讚注转讬讛 讻诇 拽讟谉 讗讘诇 讙讘讬 拽专讜讘 诇讗 诪住讬拽 讗讚注转讬讛 诇讜诪专 讛讘讗 注讚讬诐 诪砖讜诐 砖讛讜讗 住讘专 砖讗讜诪专 讗诪转 诪砖讜诐 砖讛专讬 砖诇 讗讘讬讛诐 讛讬讛 讛砖讚讛 讗讘诇 讗诐 讬砖 诇讛拽讟谉 讚注转 诇讜诪专 诇讛拽专讜讘 讛讘讗 注讚讬诐 讬砖 诇讗讜转讜 拽讟谉 讙"讻 讚注转 诇诪讞讜转 诇谞讻专讬 讘住讜祝 讻诇 讙' 砖谞讬诐 讚砖谞讬 讚讘专讬诐 讛诇诇讜 砖拽讜诇讬谉 讜砖讜讬谉 讛谉 讜诇讻讱 拽讗诪专 专讘讗 砖"诪 诪讚专讘 讛讜谞讗 讚讗诪专 讗讬谉 诪讜专讬讚讬谉 拽专讜讘 讜讻讜' 讗讬谉 诪讞讝讬拽讬谉 讘谞讻住讬 拽讟谉 讚诪讚讗诪专 讗讬谉 诪讜专讬讚讬谉 拽专讜讘 诇谞讻住讬 拽讟谉 讗"讻 砖"诪 讚讗讬转 诇讬讛 讚讗讬谉 讚注转 讘拽讟谉 诇诪讞讜转 讘拽专讜讘 讗"讻 讘谞讻专讬 谞诪讬 诇讗 讬讚注 诇诪讞讜转 讜拽"诇:


专砖"讬 讚"讛 转专转讬 诇讗 注讘讚讬 讜讻讜' 注讚 诇讗 讚讬讬谉 砖讬砖转讜拽讜 讜诇讗 讬注讬讚讜 讛讗诪转 讗诇讗 讙诐 砖讬注讬讚讜 砖拽专 讻爪"诇:


转讜住' 讚"讛 诪讜拽诪讬谞谉 诇讬讛 讗驻讜讟专讜驻住 讜讻讜' 讜讝讛 讟讜讘 诪诇转转诐 诇讗讞转讗 砖转讗讻诇 讛驻讬专讜转 讘讞谞诐 讜讻讜'. 爪"注 诪讛 专爪讜 讛转讜住' 讘讝讛 讜讛专讬 讘诇讗 讟注诐 讝讛 讗讬谉 诇转转 讻诇 讛谞讻住讬诐 诇讬讚 讛讗讞转讗 诪讟注诐 讚讗讬谉 诪讜专讬讚讬谉 拽专讜讘 诇谞讻住讬 拽讟谉 讜谞专讗讛 砖讚讘专讬 讛转讜住' 讛谉 讻讗诇讜 讗诪专讜 讜讛砖转讗 讗转讬 砖驻讬专 讛讗 讚拽讗诪专 专讘讗 诪讙讜 讚诪讜拽诪讬谞谉 讗驻讜讟专讜驻讜住 诇驻诇讙讗 诪讜拽诪讬谞谉 讗驻讜讟专讜驻讜住 诇讗讬讚讱 驻诇讙讗 讚讝讛 讟讜讘 讬讜转专 诇讗讜拽诪讗 讗驻讜讟专讜驻讜住 砖讬砖诪讜专 讛驻讬专讜转 讻讚讬谉 讗专讬住 讘讞讝拽转 住讘转讗 诪诇转转诐 诇讗讞转讗 砖转讗讻诇 讻诇 讛驻讬专讜转 讞谞诐 讗讘诇 诇驻讬 诪讗讬 讚住"讚 讛转讜住' 讘拽讜砖讬讗 讚诪讜拽诪讬谞谉 讗驻讜讟专讜驻讜住 诇讬谞讜拽讗 讚讛讬讬谞讜 诇讗讻讜诇 讻诇 讛驻讬专讜转 讜讗"讻 讛"讛 谞诪讬 讻砖诪讜拽诪讬谞谉 讗驻讜讟专讜驻讜住 诇讗讬讚讱 驻诇讙讗 讛讬讬谞讜 谞诪讬 诇讗讻讜诇 讛讗讞转讗 讻诇 讛驻讬专讜转 讗"讻 诪讛 诇讬 讗讬 诪讜拽诪讬' 讗驻讜讟专讜驻讜住 讗讜 讬讛讘讬谞谉 诇讛 诇讗讞转讗 讛讗 讘讬谉 讻讱 讜讘讬谉 讻讱 讬讗讻诇讜 讛驻讬专讜转 讘讞谞诐 讗讘诇 讛砖转讗 讗转讬 砖驻讬专 讚讻砖诪讜拽诪讬谞谉 讛讗驻讜讟专讜驻讜住 诇讗 讬讗讻诇 讻诇 讛驻讬专讜转 讜讝讛 讟讜讘 讬讜转专 诪诇转转诐 诇讗讞转讗:


讚"讛 讝讬诇 讗转 讗讬讬转讬 住讛讚讬 讚诇讗讜 讗讞讬讱 讛讜讗 讜讻讜' 讜讬"诇 讚砖讗谞讬 讛讻讗 讜讻讜' 讜诪专讬 讘专 讗讬住拽 讗诪专 诇讬讛 住讜祝 住讜祝 讜讻讜'. 讬砖 诇讚拽讚拽 诪讛 爪专讬讻讬谉 讛转讜住' 诇讗专讬讻讜转 讝讛 诇驻专砖 诪讛 砖讛砖讬讘 诇讜 诪专讬 讘专 讗讬住拽 讜谞专讗讛 砖诇驻讬 驻讬' 讛转讜住' 讚诇讗 讞讬讬讘讜 专讘 讞住讚讗 诇讛讘讬讗 注讚讬诐 砖讬注讬讚讜 讘驻讬专讜砖 砖讗讬谉 讝讛 讗讞讬讜 讜讗诐 诇讗 讬注讬讚讜 讻谉 讗讜 砖讬讗诪专讜 讗讬谉 讗谞讜 讬讜讚注讬谉 讗讝讬 讬讛讬讛 诪专讬 讘专 讗讬住拽 讞讬讬讘 诇驻诇讜讙 诇讜 讻"讗 讛转讜讘注 讞讬讬讘 诇讛讘讬讗 专讗讬讛 讗诇讗 砖讗诪专 诇讜 砖诪讗讞专 砖讬砖 讻讗谉 注讚讬诐 砖讬讜讚注讬诐 诪讝讛 讜讗讬谞诐 专讜爪讬诐 诇讘讗 诇讛注讬讚 诪讬专讗转讜 注诇 讻谉 讬讘讬讗 讛讜讗 讗讜转谉 注讚讬诐 讜讬砖转讚诇 砖讬讘讜讗讜 讜讗"讻 诇驻讬 讝讛 讗诐 讬讘讗讜 讗讜转谉 讛注讚讬诐 讗驻讬诇讜 诇讗 讬注讬讚讜 讘驻讬专讜砖 砖讗讬谞讜 讗讞讬讜 讗诇讗 砖讬讗诪专讜 讗讬谉 讗谞讜 讬讜讚注讬谉 讬讛讬讛 讙"讻 诪专讬 讘专 讗讬住拽 驻讟讜专 讜讗"讻 诇驻讬 讝讛 砖驻讬专 拽讗诪专 诇讬讛 诪专讬 讘专 讗讬住拽 住讜祝 住讜祝 讗转讬 住讛讚讬 讜诇讗 诪住讛讚讬 专"诇 讚讗诐 讗驻讬诇讜 讬讗诪专讜 讗讬谉 讗谞讜 讬讜讚注讬谉 讬讛讬讛 驻讟讜专 讜讗"讻 诪讛 讛砖讬讘 诇讜 专讘 讞住讚讗 转专转讬 诇讗 注讘讚讬 砖讬注讬讚讜 砖拽专 讛诇讗 讗讬谉 爪专讬讻讬谉 诇讛注讬讚 砖拽专 讗诇讗 砖讬讗诪专讜 讗讬谉 讗谞讜 讬讜讚注讬谉 讗讘诇 讗讬 讛讜讬 驻讬专讜砖讜 砖讛爪专讬讻讜 专讘 讞住讚讗 砖讬讘讬讗 讚讜拽讗 注讚讬诐 砖讬注讬讚讜 讻讚讘专讬讜 讚讜拽讗 讜讗诐 诇讗 讬注讬讚讜 讻谉 讗诇讗 砖讬讗诪专讜 讗讬谉 讗谞讜 讬讜讚注讬诐 讬讛讬讛 诪专讬 讘专 讗讬住拽 讞讬讬讘 讛砖讬讘 诇讜 砖驻讬专 专讘 讞住讚讗 转专转讬 诇讗 注讘讚讬 专"诇 砖讬注讬讚讜 讙"讻 砖拽专 讗讘诇 诇驻讬' 讛转讜住' 拽砖讛 诇讻讱 讛讗专讬讻讜 讛转讜住' 讜讻转讘讜 讜诪专讬 讘专 讗讬住拽 讗诪专 诇讬讛 讜讻讜' 讜诪砖谞讬 转专转讬 诇讗 注讘讚讬 讜讻讜' 专"诇 砖砖驻讬专 讛砖讬讘 诇讜 专讘 讞住讚讗 转专转讬 诇讗 注讘讚讬 讚讗驻讬诇讜 讬讗诪专讜 讗讬谉 讗谞讜 讬讜讚注讬谉 诪拽专讬 讙诐 讻谉 转专转讬 讜拽"诇:





诪讛专"诐 砖讬祝

讘专砖"讬 讘讚"讛 讗转讗 诇讬讛 讗讞讗 讜讻讜' 讜讞讝专 诪专讬 诇讻讗谉 讜讻讜'. 讜诇讗 诪驻专砖 讘拽爪专讛 砖砖诇讞 讛讗讘 讗转 讛讗讞 讘拽讟谞讜转讜 诇诪专讞讜拽 讜诇讗讞专 诪讬转转 讛讗讘 讘讗 讘讞转讬诪转 讝拽谉 讗驻砖专 诇讜诪专 讚讘住诪讜讱 拽讗诪专 讛讻讗 诪讬 讬讚注 讚诇讬讞讜诇 砖专"诇 讜讚讗讬 讛讬讛 讬讜讚注 砖讬砖 诇讜 讗讞 专拽 讛讬讛 住讘专 砖讬讚讘拽 砖诐 讘谞讞诇转 讗讘讜转讬讜 讜讻"讻 讛讗砖专"讬 讜诪"砖 专砖"讬 讘住诪讜讱 诪讬 讬讚注 砖讬砖 诇讜 讗讞讬诐 专"诇 砖讬讟诇讜 注诪讜 讘讞诇拽诐 讻诪"砖 诪拽讜讚诐 讛转诐 讬讚注讜 讗诇讜 砖讬讟诇讜 讞诇拽诐 讜诇讗 诪住转讘专 诇讜诪专 讚诇诪讗 诪转 诇诪讛 讬讗诪专 讻谉 讜注讬讬谉:


讘专砖"讬 讘讚"讛 讜讬讻专 讻讜' 讻讜诇诐 讞转讜诪讬 讝拽谉. 讗祝 砖诇讗 讛讬讜 讙讚讜诇讬诐 讛专讘讛 讬讜转专 诪讬讜住祝 讘砖谞转 讬"讞 专讗讜讬谉 诇讞转讬诪转 讝拽谉 讜讬讜住祝 讘谉 讬"讝 砖谞讛 讛讬讛 讜讘讞谞诐 讚讞拽 讘转"讞 砖讛讻讬专诐 注"讬 驻转拽讗 讘讻诇 砖注专 专讗讜讘谉 讘谉 讬注拽讘 讜讻讜' [讚诇讗 讻驻讬专砖"讬] 讜注讜讚 诪驻专砖 砖讛讻讬专 讛讙讚讜诇讬诐 讛专讘讛 诪诪谞讜 砖讛讬讜 诪拽讜讚诐 讘讞转讬诪转 讝拽谉 讜注"讬 砖讛讻讬专 拽爪转诐 讟讜讘 诪讗讚 诇讛讻讬专 诪住讘专讗 讙诐 讛谞砖讗专讬诐:


讘转讜住' 讘讚"讛 诪讜拽诪讬谞谉 讻讜' 讜讬"诇 讻讜' 讻讚讬谉 讗专讬住 讘讞讝拽转 讛住讘转讗 讻讜'. 诇讻讗讜专讛 砖专"诇 讚讛砖转讗 诇讗 讬砖诪注 诇拽讟谉 砖诇讗 诇讞专讜砖 讜讻讜' 讻讬讜谉 砖讗讬谉 讛驻讬专讜转 砖诇讜 专拽 诇驻专谞住讛 讗"讻 诪"砖 讜讝讛 讟讜讘 诪诇转转诐 诇讗讞转讬讛 讗讱 诇诪讜转专 讜砖诪注转讬 砖诪讛专"诐 讝"诇 讻转讘 砖专爪讜谞诐 砖注诐 讝讛 讬转讜专抓 拽讜砖讬讗 讘专讘讗 诇诪讛 诇讗 谞讜转谞讬谉 讛驻诇讙讗 诇讗讞转讬讛 讜诇诪讛 讛讬讜 讛讻诇 讘讬讚 讗驻讜讟专讜驻讜住 讜讻诇 讛驻讬专讜转 诇拽讟谉 注"砖 砖诇讚注转讬 诪专讘讛 讘讛讘诇讬诐 讜注讜讚 砖讛讬讗讱 讬转讻谉 讝讛 讚讗"讻 讗讬 讜讚讗讬 诇讗 砖讻讬讘讗 住讘转讗 诇诪讛 谞驻住讬讚 讛拽讟谉 讜诇讬转谉 讛讻诇 诇讗讞转讬讛 讜讗诪讗讬 谞讜拽讬 诇讬讛 讗驻讜讟专讜驻讜住 讜驻诇讙讗 讬讛讬讛 诇拽讟谉 砖讛专讬 讝讛 讛讜讗 讻诇 注爪诪讜转 拽讜砖讬转谉. 讜讗谞讬 讗诪专转讬 讘驻砖讬讟讜转 砖专爪讜谞诐 诇讜诪专 讚讜讚讗讬 诇讗 诪讜拽诪讬谞谉 拽讟谉 讘谞讻住讬 砖讘讜讬 讗祝 注"讬 讗驻讜讟专讜驻讜住 诪讟注诐 砖讻转讘讜 讜讗讜转讜 讟注诐 砖讬讬讱 讙"讻 讘讗诐 讬转驻专谞住 讛拽讟谉 诪诪谞讜 诇讛讙讚讬诇 驻专谞住转讜 讬讻讞讬砖 讛拽专拽注 诇讝讜专注讛 转诪讬讚 讜讻讛"讙 专拽 讻讬讜谉 砖讗诐 谞讜拽诪讬 讛讻诇 讘讬讚讗 讚讗讞转讬讛 讗讬谞讜 谞讻讜谉 讚诇诪讗 砖讻讬讘讗 住讘转讗 讜讗讬谉 诪讜专讬讚讬谉 拽专讜讘 诇谞讻住讬 拽讟谉 讚诇诪讗 讬讞讝讬拽 讘讻诇 诇讜诪专 诇讞诇拽讬 谞驻诇 讙诐 诇拽讟谉 诇讗 讚诇诪讗 诇讗 砖讻讬讘讗 讜讻讜' 讜讻讬讜谉 砖讘讬谉 讻讱 讜讻讱 讗讬谞讜 谞讻讜谉 讟讜讘 讬讜转专 诇转转谉 讘讬讚 讗驻讜讟专讜驻讜住 讜讘讝讛 讛讗讜驻谉 讚讛砖转讗 讬专讜讬讞 讛砖讘讜讬 驻讬专讜转 讻诇 砖谞讛 诪诇转转谉 诇讬讚 讗讞转讬讛 砖讗讜讻诇转 讛驻讬专讜转 讘讞谞诐 讻讚讬谉 拽专讜讘 讜讻讜' 诪砖讗"讻 讛讗 讚拽讗诪专 谞讜拽诪讬 讘讬讚讗 讚讗讞转讬讛 讚诇诪讗 砖讻讬讘讗 讗讞转讬讛 讚诪砖诪注 讛讗 讜讚讗讬 诇讗 砖讻讬讘讗 谞讜拽诪讬 讘讬讚讗 讚讗讞转讬讛 讻讚讬谉 拽专讜讘 讛讬讜专讚 诇谞讻住讬 砖讘讜讬 讜诇讗 诇拽讟谉 讗驻讬诇讜 注"讬 讗驻讜讟专讜驻讜住 讚讗讬谉 诪注诪讬讚讬谉 拽讟谉 诇谞讻住讬 砖讘讜讬 讗驻讬诇讜 注"讬 讗驻讜讟专讜驻讜住 诇讛讻讬 注讘讚讬谞谉 讻讚讬谞讬讛 讜诪讜专讬讚讬谉 诇讗讞转讬讛 讗讘诇 讛讻讗 讚讚诇诪讗 诇讗 砖讻讬讘讗 住讘转讗 讜注讘讚讬谞谉 诪诪讛 谞驻砖讱 砖诇讗 讻讚讬谉 诪讜拽诪讬谞谉 讘讬讚 讗驻讜讟专讜驻讜住 讚讟讜讘 讬讜转专 砖讬砖诪讜专 讛驻讬专讜转 讜讻讜' 讜砖讗诇讜 讗"讻 讗诪讗讬 诇讗 讛砖讬讘讜 讘拽爪专讛 讚诇注讬诇 诪砖"讛 诪讜拽诪讬 诇讗讞转讬讛 讻讚讬谞讗 讗讘诇 讛讻讗 讻讬讜谉 讚诪诪"谞 砖诇讗 讻讚讬谉 诇诪讛 谞驻住讬讚 讛拽讟谉 讜诪谞"诇 诇讜诪专 砖诇讗 讬讗讻诇 讻诇 讛驻讬专讜转 讜讛砖讘转讬 讚讗讘讬讬 讛讬讛 诪住讜驻拽 讛讬讻讬 谞讬注讘讚 讜讻讜' 讚诇诪讗 砖讻讬讘讗 讜讻讜' 讚诇诪讗 诇讗 砖讻讬讘讗 讜讛诪爪讬讗 诇讬转谉 诇讗驻讜讟专讜驻讜住 讻讗诇讜 砖讘讝讛 诪专讜讬讞 拽爪转 讚讗诇"讻 诇讬讚 讬谞讜拽讗 注爪诪讜 讬转谉 讻讬讜谉 讚诪诪"谞 砖诇讗 讻讚讬谉 诪讞转讬谞谉 诇讗讞转讬讛 讚诇诪讗 诪讞讝拽讗 讘讛讜 讜拽讟谉 讚诇诪讗 诪驻住讬讚 诇讛讜 讗诇讗 讘注"讻 砖诇讗 讗讜讻诇 讻诇 讛驻讬专讜转 专拽 诪砖诪专 讛拽专拽注 讘讞讝拽转 住讘转讗 讜诇讝讛 注"讻 爪专讬讱 讗驻讜讟专讜驻讜住 讜讘转讞诇讛 注诇讛 注诇 讚注转诐 砖转讬拽讜谉 讗驻讜讟专讜驻讜住 讛讜讗 砖注"讬 讻谉 讗讬谞讜 诪驻住讬讚 讜注"讝 讛拽砖讜 讚注"讻 注"讬 讗驻讜讟专讜驻讜住 砖讬讬讱 讙"讻 诪驻住讬讚 诪讛讗 讚诇注讬诇 讜注讬讬谉:
讜讚讗讬 讛讘诇 讬驻爪讛 驻讛 讛讗讜诪专 讚讛讗 讚诪砖诪注 讚讗讬谉 诪讜拽诪讬谞谉 拽讟谉 讛讬讬谞讜 拽讜讚诐 讚讗讬讬转讬谞谉 诇讛讗讬 转讬拽讜谉 讗驻讜讟专讜驻讜住 讗讘诇 讛砖转讗 讚讗讬讬转讬谞谉 诇讛讱 诪讜拽诪讬谞谉 注"讬 讗驻讜讟专讜驻讜住 讚讗"讻 讛讜"诇 讘拽讬爪讜专 诇转专抓 讛讻讬 讜拽"诇 讙诐 诇注讬诇 讘讚"讛 讚诇诪讗 讻转讘讜 讗讱 拽砖讛 讚讘住诪讜讱 讗诪专讬谞谉 讛诇讻讱 驻诇讙讗 讬讛讘讬谞讗 诇讗讞转讬讛 转专讬 转诇转讗 讛讜"诇 诇诪讬转讘 讚讗驻讬诇讜 讻讜' 讚诪砖诪注 讗祝 诇诪住拽谞讗 注讚讬祝 诇转转 诇讬讚 讗讞转讬讛 讜诇讗 诇讬讚 讗驻讜讟专讜驻讜住 讜讘诪"砖 谞讬讞讗 讚讻讬讜谉 讚诪住转诪讗 讘专转讗 诇讗 砖讻讬讘讗 砖诇讗 讛讙讬注讛 诇讙讘讜专讜转 讘注"讻 讜谞讜转谞讬谉 诇讛 讘讞讝拽转 砖讛讬讗 拽讬讬诪转 讻讗诇讜 讜讚讗讬 诇讗 砖讻讬讘讗 讜注讬讬谉:


讘转讜住' 讘讚"讛 砖讬爪讗 讘诇讗 讞转讬诪转 讝拽谉 讜讻讜' 讗诇讗 诇讗 讬讚注谞讗 诇讱 讜讻讜'. 讜讘讛讗 讚转谞谉 驻专拽 讬砖 谞讜讞诇讬谉 谞诪讬 诪住讬拽 砖诐 讚拽讗诪专 诇讗 讬讚注谞讗 诇讱 讜讗驻"讛 讗讬谞讜 谞讗诪谉 注"砖 讗驻"诇 讚讛转诐 讗讬讬专讬 讙"讻 讘讘讗 诇讜 讗讞 诪诪讚讛"讬 砖诇讗 专讗讛 讗讜转讜 诪注讜诇诐 砖讛诇讱 讗讘讬讜 诇砖诐 讜谞砖讗 讗砖讛 讚讜诪讬讗 讚讬爪讗 诪诪谞讜 砖诇讗 讘讞转讬诪转 讝拽谉 讚讛讻讗 专拽 诪讗讬 拽砖讬讗 诇讛讜 诪注讬拽专讗 诪讛转诐:


讘转讜住' 讘讚"讛 讝讬诇 讗转 讻讜' 讜诪专讬 讘专 讗讬住拽 讗诪专 诇讬讛 住讜祝 住讜祝 讻讜' 讜讬讗诪专讜 砖讗讬谞诐 讬讜讚注讬谉 讻讜'. 专"诇 诇讚讘专讬讛诐 砖讗讬谞讜 诪讜讻专讞 诇讛讘讬讗 注讚讜转 讘讚讘专讬讜 专拽 砖讬注砖讛 注诪讛诐 砖讬注讬讚讜 讜讻讬 讬讗诪专讜 讗讬谉 讗谞讜 讬讜讚注讬谉 讛讚讬谉 注诐 诪专讬 讚讛诪注"讛 讗"讻 诪专讬 谞诪讬 讗诪专 讛砖转讗 讻讜' 诇讗 讬注讬讚讜 诪讬专讗转讬 专拽 讬讗诪专讜 讗讬谉 讗谞讜 讬讜讚注讬谉 [讜诇讗 讬爪讟专讻讜 诇讛注讬讚 砖拽专 注"讝 住讬讬诪讜 讜诪专讬 讻讜' 讚诇驻讬专讜砖诐] 爪"诇 讚讝讛 诪讬拽专讬 谞诪讬 转专转讬 讜讻讜':





专砖"砖

专砖"讬 讚"讛 诇"砖 讗讞讬 诪讗诪讗. 注讬' 讻讛"讚. 诇讻讗讜专讛 拽砖讛 讚诇驻"讝 讘讗讞 讞讜专讙 谞诪讬 讬讟注讜谉 讻诪讜 讻谉 讜讬讗诪专 砖讛讜讗 讬专砖 讻讜诇谉 讜讬"诇 讚讗"讻 诇讗 讛讬讛 诇讛拽讟谉 砖讜诐 讝讻讬讛 诪注讜诇诐 讘谞讻住讬诐 讛诇诇讜 讜讛专讘讛 讬讜讚注讬诐 砖讛讬讜 诪讜讞讝拽讬诐 转"讬 讘讝诪谉 讛拽讚讜诐 诪砖讗"讻 讘讗讞 诪讗诐 砖讛讬讛 诇讜 讛讞爪讬 讗讘诇 讘讟讜专 住讬' 专驻"讛 讗讜转 讬"讙 讜讛讘讬讗讜 讛住诪"注 砖诐 住"拽 讻讜 讻' 讘讗诪转 讚讗祝 讘讻讝讛 讗讬谉 诪讜专讬讚讬谉 讜爪"注 讙诐 诇砖讜谞讜 砖诐 拽砖讛 砖讛转讞讬诇 诇讜诪专 讗驻讬' 拽专讜讘 诪讗诐 讜诪驻专砖 讻讙讜谉 讻讜' 讜讝讛 讗讬谞讜 拽专讜讘 讻诇诇:



转讚"讛 讚诇诪讗. 讜讻谉 讘砖讘讬诇 讗讻讬诇转 拽专讘谉. 诇讻讗讜专讛 讗讬谞讜 诪讜讘谉 讚讛讗 转谞讬 诪拽专讬讘讬谉 讗讜转讛 讻讜' 诪砖诪注 讚注讚讬讬谉 诇讗 谞砖讞讟 讜讗讜诇讬 爪"诇 讘砖讘讬诇 转拽诇转 拽专讘谉 讜专"诇 讻讚讬 砖诇讗 讬讘讜讗讜 诇讬讚讬 讙讬讝讛 讜注讘讜讚讛 讻讚讗诪专讬谞谉 讘注诇诪讗 诪砖讜诐 转拽诇讛:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪专讬 讘专 讗讬住拽. 注讬讬谉 讬讘诪讜转 讚祝 讻讗 注"讘 转讜住' 讚"讛 专"讗:


转讜住' 讚"讛 讚诇诪讗 讜讻讜' 讗讱 拽砖讛. 注讬讬谉 讘转砖讜' 诪注讬诇 爪讚拽讛 住讬' 诪讞:





驻谞讬 讬讛讜砖注

讘转讜住驻讜转 讘讚"讛 讜诪讜拽诪讬谞谉 诇讬讛 讗驻讜讟专讜驻讜住 讜讗"转 讜讛讗 讗讬谉 诪讜专讬讚讬谉 讻讜' 讚讛讗 诪砖诪注 讚讗讬 讜讚讗讬 诇讗 砖讻讬讘讗 住讘转讗 讻讜' 讜讗诪讗讬 谞讜拽讬 驻诇讙讗 讻讜' 注讻"诇. 讜诇讜诇讬 讚讘专讬讛诐 讛讬讛 谞"诇 讚讗讬谉 专讗讬讛 诪讻讗谉 讚讜讜讚讗讬 讗讬 诇讗 砖讻讬讘' 住讘转讗 诇讗 讛讬讛 砖讬讬讱 讻诇诇 诇讛注诪讬讚 讗驻讜讟专讜驻讜住 诇讬谞讜拽讗 讗祝 讗诐 讛讬讜 砖讬讬讻讬诐 讛驻讬专讜转 诇讬谞讜拽讗 讗驻"讛 讛讬讜 诪注诪讬讚讬谉 讛讻诇 讘讞讝拽转 讛讗讞转讗 讚讛讬讬谞讜 讞爪讬 讛驻讬专讜转 谞讜讟诇转 诇讞诇拽讛 讜注诇 讞诇拽 讛讬谞讜拽讗 转注砖讛 讛讬讗 讘注爪诪讛 讗驻讜讟专讜驻讜住 诇讬转谉 诇讜 讞诇拽讜 讘驻讬专讜转 讚讛讗 讗讬谉 诪讜专讬讚讬谉 拽专讜讘 诇谞讻住讬 拽讟谉 讛讬讬谞讜 讛讬讻讗 砖讙讜祝 讛拽专拽注讜转 砖诇讜 诪讟注诪讗 讚诪驻' 诇注讬诇 讘讙诪专讗 砖诇讗 讬讗诪专 讻砖讬讙讚讬诇 砖讛讙讬注讜 诇讜 讛谞讻住讬诐 诇讞诇拽讜 讗讘诇 诇注谞讬谉 诪讟诇讟诇讬谉 讜讚讗讬 诪讜拽诪讬谞谉 诇讛讜 讘讬讚 讛拽专讜讘 讘转讜专转 讗驻讜讟专讜驻讜住 讜讘讝讛 讛住讻讬诪讜 讛驻讜住拽讬诐 讚拽专讜讘 拽讜讚诐 诇专讞讜拽 诇注谞讬谉 讗驻讜讟专讜驻讜住 讘诪讟诇讟诇讬谉 注讬' 讘讞"诪 住讬诪谉 专"抓 讜讗诐 讻谉 讻"砖 讘驻讬专讜转 讚讛讻讗 讜注讜讚 讚诪讛讬讻讗 转讬转讬 讬注诪讬讚讜 讗驻讜讟专讜驻讜住 诇讞诇拽 讛讬谞讜拽讗 讗讬 诇讗 砖讻讬讘讗 住讘转' 讻讬讜谉 砖讗讬谉 诇讜 砖讜诐 讞诇拽 讘谞讻住讬诐 讚讛讗 讚诪注诪讬讚讬谉 拽专讜讘 讘谞讻住讬 砖讘讜讬 诇讗讜 诪砖讜诐 讚讬谞讗 讚拽专讜讘 讛讜讗 讗诇讗 诪砖讜诐 转拽谞转 讛砖讘讜讬 讻讚讬 砖讛拽专讜讘 讬讟驻诇 讘谞讻住讬讜 讜诇讗 讬驻住讬讚诐 诪砖讗"讻 讘拽讟谉 讚诇讗讜 讘专 讛讻讬 讛讜讗 讗"讻 讗讬谉 诇讜 砖讜诐 讝讻讜转 讻诇诇 讘讗诇讜 讛谞讻住讬诐 讜诇诪讛 讬注诪讬讚讜 诇讜 讗驻讜讟专讜驻讜住 讜转讚注 讚讛讗 讗驻讬' 讘讙' 讗讜 讚' 讗讞讬诐 讙讚讜诇讬诐 讻转讘 讛专讗"砖 讚讗诐 拽爪转谉 注讜讘讚讬 讗讚诪讛 讜拽爪转谉 讗讬谞诐 注讜讘讚讬 讗讚诪讛 诪注诪讬讚讬谉 讛谞讻住讬诐 讘讬讚 讛注讜讘讚讬诐 诇讘讚 讜讗"讻 讻"砖 讘拽讟谉 讚诇讗 砖讬讬讱 讘讻诇 讝讛 诪讬讛讜 诪讛"讟 讙讜驻讗 砖驻讬专 诪住拽讜 讛转讜住驻' 讚讗讬谉 砖讬讬讻讜转 诇拽讟谉 讘驻讬专讜转 讻讬讜谉 讚讛讻诇 谞讬转拽谉 诇讟讜讘转 讛砖讘讜讬 讚诪讜专讬讚讬谉 拽专讜讘 诇谞讻住讬讜 讻讚讬 砖讬转注住拽 讘讛诐 讜讬讗讻诇 讛驻讬专讜转 砖讻专 讟专讞讜 讜讝讛 诇讗 砖讬讬讱 讘拽讟谉 讚讗注"讙 讚讗讬讻讗 诇诪讬诪专 讚诇诪讗 诪转讛 讛住讘转讗 讜讗"讻 谞讻住讬 讚拽讟谉 讗讬谞讜谉 讛讬讬谞讜 诇讙讘讬 讗讞讜转讜 诪讜拽诪讬谞谉 诇住讘转讗 讘讞讝拽转 诪转讛 讻诪"砖 讛转讜住驻' 诇注讬诇 讘住诪讜讱 诪砖讗"讻 诇讛驻住讬讚 诇住讘转讗 讙讜驻讗 讜讚讗讬 诪讜拽诪讬谞谉 诇讛 讘讞讝拽转 砖讛讬转讛 拽讬讬诪转 讜讗"讻 讗讬谉 诪注诪讬讚讬谉 讗驻讜讟专讜驻讜住 讗诇讗 讻讚讬 砖讬砖诪讜专 讛驻讬专讜转 诇住讘转讗 讚讛讗 诪讚讬谞讗 讛讬讛 诪讛专讗讜讬 诇讛注诪讬讚 讗驻讜讟专讜驻讜住 诇讻诇 讛砖讘讜讬诐 砖讬砖诪专讜 讛驻讬专讜转 诇砖讘讜讬 讗诇讗 诪砖讜诐 讚讗驻讜讟专讜驻讜住 诇讚讬拽谞谞讬 诇讗 诪讜拽诪讬谞谉 讻讚讗诪专讬谞谉 诇注讬诇 讜讗"讻 讛讻讗 讚诇讗 住讙讬 砖讛讘"讚 谞讝拽拽讬谉 诇讘拽砖 讗驻讜讟专讜驻讜住 诪砖讜诐 住驻拽 砖讛诐 谞讻住讬 讛拽讟谉 讜讗"讻 讗讜转讜 讛讗驻讜讟专讜驻讜住 讙讜驻讗 谞注砖讛 讙"讻 讘砖讘讬诇 讛砖讘讜讬 注爪诪讜 诪住驻拽 讜诪住驻讬拽讗 诇讗 诪驻讬拽 诪诪讜谞讗 诪转讞转 讬讚讜 注讚 砖讬砖诪注 砖诪转讛 讘讜讚讗讬 讜讛讬讬谞讜 谞诪讬 讟注诪讗 讚专讘讗 讻谞"诇 谞讻讜谉 讜讚讜拽 讛讬讟讘:






image1.png
e 9T WNSE




